|  |
| --- |
| **Budapest Főváros VII. kerület Erzsébetváros Önkormányzata**  **Tóth János jegyző** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

Pénzügyi és Kerületfejlesztési Bizottság

Városüzemeltetési Bizottság

**ELŐTERJESZTÉS**

**A Képviselő-testület** **2024. január 24-ei rendkívüli ülésére**

|  |  |
| --- | --- |
| **Tárgy:** | Beszámoló a Polgármesteri Hivatal 2023. évi munkájáról |

**Készítette:**

Batóné dr. Mácsai Gyöngyvér

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A jogszabályi kötelességnek eleget téve a Képviselő-testület elé terjesztem a Polgármesteri Hivatal 2023. évi tevékenységéről szóló beszámolót.

**A Polgármesteri Hivatal 2023. évi tevékenysége**

**Belső ellenőrzés**

A belső ellenőr tevékenységét 2023. évben a hatályos költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet 21.§ (1-4) bekezdés, továbbá a nemzetközi belső ellenőrzési standardok figyelembevételével a Belső Ellenőrzési Kézikönyv szerint, valamint a Képviselő - testület által jóváhagyott éves ellenőrzési terv alapján végezte.

A belső ellenőrzést végző a jogszabályoknak és belső szabályzatoknak való megfelelést, valamint gazdaságosságot, hatékonyságot és eredményességét vizsgálva megállapításokat és ajánlásokat fogalmazott meg az ellenőrzött szervezetek vezetői részére. A belső ellenőr folyamatos ellenőrzést végzett a Képviselő-testület hivatalánál az önkormányzat működésével kapcsolatos feladatokra vonatkozóan, valamint az önkormányzat irányítása alá tartozó költségvetési szerveknél, továbbá az önkormányzat 100 %-os tulajdonában lévő gazdasági társaságoknál.

A 2023. évi belső ellenőrzési terv kockázatelemzéssel készült – a stratégiai tervet figyelembe véve - kiemelve a kockázati tényezőket és azok hatását. A 2023. évben 5 ellenőrzés lefolytatására került sor:

* a Városüzemeltetési Irodánál 2021. évben végzett szabályszerűségi ellenőrzés által feltárt hiányosságok utóvizsgálata,
* az Erzsébetvárosi Német Nemzetiségi Önkormányzat működésének és gazdálkodásának átfogó ellenőrzése,
* az Önkormányzat által nyújtott társasházi felújítási támogatások elszámolásának vizsgálata,
* az Erzsébetváros Fejlesztési és Beruházási Korlátolt Felelősségű Társaság működésének és gazdálkodásának átfogó ellenőrzése soron kívüli ellenőrzés során,
* az Erzsébetvárosi Piacüzemeltetési Kft-nél 2021. évben végzett pénzügyi ellenőrzés által feltárt hiányosságok utóvizsgálata.

Az ellenőrzési jelentések több intézkedést igénylő megállapítást fogalmaztak meg. Az ellenőrzések során feltárt hiányosságokat az érintett szervek, szervezeti egységek vezetői egyértelműen beazonosították. A belső ellenőrzés az ajánlásokról és javaslatokról folyamatos nyilvántartást vezet.

Az ellenőrzés alá vont szerveknek, szervezeti egységeknek a belső ellenőrzés által lefolytatott ellenőrzéseket követően intézkedési tervet kellett készíteni. Az intézkedési tervek megvalósulását, a megállapítások hasznosulását a belső ellenőrzés utóellenőrzés keretében vizsgálja.

**Adóügyi Iroda**

A jegyző, mint önkormányzati adóhatóság feladatait az Adóügyi Iroda látja el. Az Iroda jár el a kerületben bevezetett helyi adók: építményadó, telekadó és idegenforgalmi adó ügyekben, adóigazolásokat, adó- és értékbizonyítványokat ad ki, illetve eljáró adóhatóság egyes adók módjára behajtandó köztartozások ügyében.

A bevezetett helyi adók 2023-ban a következőképpen alakultak:

**Építményadó:** Kivetéses adónem, mely az adókötelezett adatbejelentése alapján kerül kivetésre. A kerületben az építményadó általános mértéke 2150 Ft/m2, kedvezményes mértéke magánszemély gépjárműtároló tulajdonosok esetében 1000 Ft/m2.

2023. évben – három év után – került sor adóemelésre, az éves előirányzat teljesült.

Jelenlegi nyilvántartási adatok szerint 6490 adózó, 8562 adótárgyára vetünk ki építményadót.

2023. évben 882 adókötelezettet hívtunk fel adatbejelentés teljesítésére.

**Idegenforgalmi adó:** Az adókötelezett a szállást igénybevevő vendég. Forgalmi típusú adó, ezért a bevétel az idegenforgalmi adatoktól függ. Mértéke a vendégéjszakáért fizetett szállásdíj 4%-a, melyet a szálláshely szolgáltatók szednek be a szállást igénybevevő vendégtől.

2023. évben a Covid helyzet után ismét erősödött a vendégforgalom, így az ebből származó bevétel is emelkedik.

A kerületben 2174 adókötelezettet tartunk nyilván idegenforgalmi adó vonatkozásában.

Az Adóügyi Iroda a Hatósági és Ügyfélszolgálati Irodával közösen ellenőrzi a szálláshely szolgáltatókat helyszíni ellenőrzés keretében. 2023. évben 1227 szálláshely esett vizsgálat alá. Az ellenőrzési program eredményeként 636 adókötelezettet hívtunk fel valamely idegenforgalmi adóval kapcsolatos kötelezettség pótlására, 402 esetben a kapcsolódó építményadó kötelezettség teljesítésére, illetve eljártunk olyan lakások esetében, amelyeknél a helyszínen tapasztaltak felvetik a bejelentés és adózás nélküli szálláshely szolgáltatási tevékenység lehetőségét.

**Telekadó:** A kerületi adottságok (sűrű beépítettség, kevés üres telek) a telekadó bevétel nem jelentős. Az adó mértéke 2023. évben 390 Ft/m2 és 15 adótárgyra kerül kivetésre telekadó.

**Gépjárműadó:** 2021. januártól az új adókivetés a Nemzeti Adó- és Vámhivatalhoz tartozik. A korábbi évek tartozásait még az önkormányzatoknak kell beszedni, mely teljes egészében átutalásra kerül a Magyar Államkincstár számlájára.

Az Adóügyi Iroda tevékenységi köréhez tartozik adó- és értékbizonyítványok kiállítása hagyatéki, gyámhivatali, végrehajtási és törvényben meghatározott egyéb ügyekben. 2023. évben 459 adó- és értékbizonyítvány kiállítására került sor.

Az iroda jár el ezen túlmenően egyes adók módjára behajtandó köztartozások esetében, pl. elővezetési költségek, hulladékgazdálkodási díj, egyes szabálysértési szankciók behajtása ügyében.

**Főépítészi és Vagyongazdálkodási Iroda**

# *FŐÉPÍTÉSZI FELADATOK*

1. Budapest Főváros VII. kerület Erzsébetváros Önkormányzata Képviselő-testületének Erzsébetváros Településkép-védelmi rendeletéről szóló 25/2017. (X. 09.) önkormányzati rendeletének 2021. évben végzett jogharmonizációs **módosítását és a 2022. évben végzett módosítását követően a 2023. évben a rendelet a jogszabályi környezet módosulásainak figyelembe vételével további** finomítása van folyamatban. A módosítással a fogalom meghatározások bővítésén túl a bejelentés köteles építési tevékenységek köre kerül pontosításra, illetve a vendéglátó egységekhez kapcsolódó teraszok elhelyezésének, megvalósításának szabályozása került felülvizsgálatra.

Valamennyi módosítást az Iroda koordinál, a módosítások előkészítését és egyeztetését is beleértve. A lényegesebb változások:

* a vendéglátó egységek teraszainak kialakítása jobban behatárolásra kerül,
* a homlokzati megjelenést befolyásoló berendezések (cégtáblák, cégfeliratok elhelyezése, klímaberendezések kültéri egységeinek pozíciója) pontosításra kerül,
* valamint a rendelet mellékleteinek szövegezése kerül bővítésre.

Az ETKR módosításával a parkolóhelyek és rakodóhelyek megváltásáról, közcélú parkolóhelyekről szóló 4/2019. (III.22.) számú önkormányzati rendelete felülvizsgálata megtörtént, azonban módosítást nem igényelt.

1. A fakivágással kapcsolatosan beérkező kérelmek tárgya/típusa megvizsgálása során a Budapest Főváros VII. kerület Erzsébetváros Önkormányzata Képviselő-testületének a fás szárú növények védelméről szóló 37/2015. (X.30.) önkormányzati rendelet további felülvizsgálata, és módosítása vált szükségessé építtetői-, és lakossági visszajelzéseket figyelembe véve. A módosítás során a szabálytalan fakivágás esetén kiszabható szankciók meghatározásával, a kiróható környezetvédelmi bírság mértéke meghatározásra került mind természetes-, mind jogi személyek esetén.
2. A kerület történelme szempontjából meghatározó épített környezeti értékeinek, épületeinek a városrész karakterének védelmének az építészeti örökségének, jellegének, arculatának a jövő nemzedékek számára való megtartása, a védett értékek fenntartása, amelynek megvalósulása érdekében az ETKR alapján tett településképi bejelentések elbírálása, a szakmai döntések előkészítése - a kerületi főépítész véleményének alapján - Irodánk feladata. Az elmúlt 1 évben 127 db címre kezdeményeztek településképi bejelentési eljárást (esetenként címenként több eljárás is lefolytatásra került.)
3. Az Iroda hatáskörébe tartozik továbbá az ETKR alapján induló településképi kötelezési eljárások köre is. Az elmúlt 1 év során 25 db címmel kapcsolatosan kellett kötelezési eljárást indítani.
4. Az ETKR szerinti közterület alakítási tervekkel (KAT) kapcsolatos egyeztetéseket az Iroda végzi. 2023. évben két esetben többkörös egyeztetés került lefolytatásra Építtetőkkel, azonban 2023. év végén érkezett – Akácfa utcát érintő - Közterület Alakítási Kérelem 2024. év során kerül elbírálásra.
5. A kerületünkben működő Építészeti és Műszaki Tervtanács munkáját folyamatosan koordináljuk. A tervtanács működése biztosítja az építészeti minőséget és illeszkedést, mely az épített környezet harmonikus és esztétikus kialakításával a kerület arculatát és élhetőségét javítja, továbbá megvédi és óvja az értékeket, úgy hogy megakadályozza a szervetlen beépítéseket és épület átalakításokat.

A tervtanács működése biztosított volt, a tárgyalt tervdokumentációk engedélyezésre javasolt minősítést kaptak, a településképi véleményezési eljárást irodánk lefolytatta, a döntést előkészítette.

A tervtanácsi munkán túl az Iroda koordinálja a településképi konzultációkat is.

2023. évben összesen 9 tervtanácsi taggal kötöttünk szerződést.

1. A Tervtanácsi munka és az ezzel kapcsolatos előzetes egyeztetések a beruházások előkészítésével összefüggő ügyekhez vezetnek. Több beruházóval ezért településrendezési terv végrehajtását célzó településrendezési és egyéb szerződések megalkotásán, illetve társirodák által koordinált szerződések szükség szerinti véleményezésén is dolgozunk.
2. A településképi ügyben 10 esetben került jogorvoslati kérelem benyújtásra, ebből 5 esetben a felettes szerv hozta meg II. fokú döntését (5 helybenhagyta, 1 esetben a döntést saját hatáskörben visszavontuk, 1 esetben saját hatáskörben módosítottuk a döntésünket), illetve 3 jogorvoslati kérelem elbírálása folyamatban van.
3. Folyamatosan együtt dolgozunk a Pénzügyi és Kerületfejlesztési Bizottsággal és részt veszünk ülésein főleg a városfejlesztési és társasházi pályázati ügyekben.
4. Külföldi állampolgárok ingatlanszerzésével kapcsolatos szakvélemények száma 293 db. volt.
5. Jelentős operatív feladatunk a társasházi és a magánszemélyeknek kiírt pályázatok lebonyolítása. 2023. évben is jelentős számú pályázat érkezett (ld. 1. számú függelék) összesen 310 db. Ezen túl az előző években megítélt pályázatok (társasházi és nyílászáró) elszámolása folyamatos.
6. A 2023. évi társasházi pályázati kiírás értelmében a pályázatok benyújtási határideje 2023.09.15-e volt, azonban a gázkizárt pályázatok benyújtásának határideje 2023.12.31.-ig tartott. A korábbi évektől eltérően a pályázatok benyújtása a benyújtási határidőn belül folyamatos. Az Iroda munkatársai intenzív és hatékony munkával végzik e jelentős feladatot. Úgy véljük, hogy ezek a pályázatok elérték céljukat, mert a műszaki, esztétikai javulás mellett reméljük, hogy a lakosság értékmegőrző szemléletét is sikerült pozitív irányban alakítani. A jövő évben is egyik legnagyobb feladatunk lesz a társasházi-, a társasház energiahatékonysági és klímavédelmi- és nyílászáró pályázatok lebonyolítása, illetve a 2024. évi pályázatok kiírása.
7. Az alábbiakban szeretnék kiemelni néhány olyan fontos ügyet, amelyben az Önkormányzat vezetésével együtt dolgoztunk.
8. A Klauzál tér felújítása, az elfogadott Közterület Alakítási Terv alapján készült végleges kiviteli tervdokumentáció alapján,
9. A Verseny u. 22-24. szám alatti ingatlanon elbontásra került épület ingatlan-nyilvántartásban való bejegyzése megtörtént.
10. A Kisdiófa u. 4 (kiskert) zöldesítési programja befejeződött.
11. A 34268 hrsz-ú belvárosi pihenőpark telekhatár rendezése, ingatlan-nyilvántartásban történő bejegyzése megtörtént, a park Janikovszky Éva íróról történő elnevezése a Fővárosi Közgyűlés által megtörtént.
12. Belső udvari zöldesítések tanulmánytervében való közreműködés,
13. A Kazinczy u. 51. sz., és Klauzál tér 7. sz. alatti épület tekintetében örökség-védelmi szakvélemény, értékleltár-, a Dob u. 14. sz. épület esetében tanulmányterv készült.
14. A Dob u. 95. sz. alatti óvoda épület bővítése ügyében a tanulmányterv készítése folyamatban van.
15. Folyamatban van a Rottenbiller u. 35. sz. ingatlan előtti közterület zöldesítésének visszaállítása.
16. Az Önkormányzati tulajdonban lévő lakóépületek alapításában társirodákkal közreműködünk, az idei év során került bealapításra a Dob u. 3 és a Dob u. 4. sz. Társasház,
17. Folyamatosan egyeztetünk ügyfelekkel a tervtanácsi és a településképi ügyekkel, véleményezéssel összefüggésben.
18. Elektronikus úton számtalan megkeresést válaszolunk meg, elősegítjük a tervezők munkáját.
19. Településképi ügyekben kerületi ingatlannal kapcsolatosan ingatlan nyilvántartási átvezetéshez Hatósági Bizonyítvánnyal kapcsolatosan 8 esetben jártunk el-, illetve az egyes egyetemes szolgáltatási árszabások meghatározásáról szóló 259/2022. (VII. 21.) Korm. rendelet (a továbbiakban: Kr.) 7/A. §-a szerinti kedvezmény igénybevétele céljából hatósági bizonyítvány kiállítása iránti kérelemmel 7 esetben fordultak az Irodához.
20. Magánterületen lévő faállomány kivágása ügyében 12 címmel kapcsolatosan érkezett 14 db kérelmet bíráltunk el, illetve továbbá folyamatos a fapótlási kötelezettség visszaellenőrzése.

Ezeken túlmenően

* 5 esetben működtünk közre a Városüzemeltetési Irodával növényesítési program keretein belül, adtunk állásfoglalást,
* 21 címmel kapcsolatosan adtunk állásfoglalást közterületi terasz létesítése ügyében, további 3 esetben véleményeztünk közterületen lévő pavilonok fennmaradását,
* 2 esetben kijelölés alapján közterület felújítása ügyében működtünk közre szakhatóságként,
* 4 esetben adtunk szakmai állásfoglalást terepszint alatti földkábel létesítése ügyében,
* Jegyzői hatáskörben megszűnt építésügyi hatósági feladatokban a hatáskörrel rendelkező BFKH-val továbbra is rendszeresen együttműködünk, illetve 11 esetben kellett az Irodánkhoz érkezett, kérelmet a hatáskörrel rendelkező társhatósághoz továbbítani.
* 11 címmel kapcsolatosan készítettük elő a Pénzügyi és Kerületfejlesztési Bizottság döntését parkolóhely megváltás és közcélú parkolóhely kialakítása ügyében. A parkolóhely megváltások ügyében 138.430.000,- Ft bevétel várható. Ebből 60.960.000,- Ft befizetése megtörtént, mely a 2022. évhez képest növekvő tendencia.

**A Főépítészi Iroda ügyiratforgalma**

|  |  |
| --- | --- |
| ÜGYIRAT (AKTA) | IRAT |
| 1175 | 5033 |

# *VAGYONGAZDÁLKODÁSI FELADATOK*

Budapest Főváros VII. kerület Erzsébetvárosi Polgármesteri Hivatal Szervezeti és Működési Szabályzata alapján a Főépítészi és Vagyongazdálkodási Iroda feladata a kapcsolattartás az Önkormányzat 100 %-os tulajdonában álló gazdasági társaságokkal, melyek az Iroda feladat- és hatáskörével összefüggő feladatokat látnak el:

1. EVIN Erzsébetvárosi Ingatlangazdálkodási Nonprofit Zrt. (a továbbiakban: EVIN Nonprofit Zrt.)
2. Erzsébetvárosi Piacüzemeltetési Kft. (a továbbiakban: Piacüzemeltetési Kft.)
3. Akácfa Udvar Kft.

Az Iroda ellátja továbbá az önkormányzati tulajdonú gazdasági társaságokkal összefüggő tulajdonosi jogok gyakorlásához szükséges döntések előkészítését és végrehajtását (feladat-ellátási és bonyolítói szerződések, beszámoló elfogadása, könyvvizsgáló megbízása, tisztségviselők megbízása).

# EVIN Erzsébetvárosi Ingatlangazdálkodási Nonprofit Zrt.

***Ingatlangazdálkodás***

Magyarország helyi önkormányzatairól szóló 2011. évi CLXXXIX. törvény 13. § (1) bek. 9. pontja és 23. § (5) bekezdés 14. pontja az önkormányzatok feladataként határozzák meg a lakás- és helyiséggazdálkodással kapcsolatos feladatokat. Az Önkormányzat ezen feladatok elvégzésére az EVIN Nonprofit Zrt.-vel közszolgáltatási szerződést kötött. Az ingatlanvagyon hasznosításával kapcsolatos eredmények és célkitűzések az EVIN Nonprofit Zrt. által elkészített beszámolóban kerülnek rögzítésre. Az ingatlanvagyon-gazdálkodás keretében történnek az Önkormányzat általi karbantartások, felújítások, beruházások az egyes önkormányzati tulajdonban lévő ingatlanokban.

Az EVIN Nonprofit Zrt. a 100%-os önkormányzati tulajdonú társaság lakás és nem lakás célú helyiségek értékesítésével, hasznosításával kapcsolatos feladatainak előkészítését (értékbecslés, kontroll értékbecslések megrendelése), végrehajtását is ellátja a tulajdonosi döntéseknek megfelelően, a Képviselő-testület, valamint a Pénzügyi és Kerületfejlesztési Bizottság határozatai alapján.

*Lakások bérbeadása felújítási kötelezettség terhe mellett*

* A 2023. évben a felújítási kötelezettség terhe mellett pályáztatott lakások száma (3 pályázati kiírás esetében) 100 db. Ezen lakásokra összesen 152 db pályázati anyag érkezett, 39 db lakásra került megkötésre bérleti szerződés, további 33 db lakás pályázatának elbírálása folyamatban van, a szerződéskötés még ebben az évben várható.
* Fenti pályázatok mellett 9 db szolgálati lakás került kiutalásra.

*Helyiséggazdálkodás*

* 2023-ban összesen 28 db korábban kihasználatlan, üres helyiség került bérbeadásra és 39 db helyiség visszavétele történt meg, ezáltal az éves bérleti díj növekmény bruttó 34 M Ft.​
* 2023-as évben összesen 11 helyiségpályázat kiírására került sor, 82 db helyiségre vonatkozóan. A pályázatok kiírása folyamatos, már csak pályázat útján lehet bérbe adni helyiséget.

*Értékesítés*

Értékesítésre került:

* + 23 db lakás (bruttó 410 M Ft),
  + 13 db műemlék lakás (bruttó 90,98 M Ft),
  + 5 db pince (bruttó 69,17 M Ft),
  + 1 db tetőtér (bruttó 102,9 M Ft) és
  + 1 db üres telek (bruttó 195,5 M Ft).

összesen bruttó 868,55 M Ft értékben.

​

*Karbantartás, fejlesztés*

* + Karbantartás-hibaelhárítás​: év végéig várhatóan 900 db megrendelés (bruttó 283,3 M Ft)
  + Lomtalanítás: 62 db ingatlan (bruttó 56,2 M Ft)
  + Vízórák felszerelése: 20 db vízóra felszerelése (bruttó 1,44 M Ft)​ - vízóra hiányában az átalánydíjak mértéke lényegesen magasabb, a vízóra nélküli lakások utáni fizetési kötelezettség veszteséget jelent.
  + Kéményjáratok felújítása​: 11 db kéményjárat felújítása (bruttó 8,8 M Ft)​
  + Elektromos hálózat csere: 15 lakás teljes elektromos hálózat cseréje, illetve helyreállítása (bruttó 35,84 M Ft)

*Felújítások*

* A Kisdiófa u. 10. tető felújítása 2023. I. negyedévében befejeződött, bruttó 46,23 M Ft értékben.
* Király u. 49. és Király u. 55. elektromos hálózat-felújítás: a munkálatok 2023. június 20.-án befejeződtek, a beruházás bruttó 73, 9 M Ft értékben valósult meg
* Az Önkormányzat saját forrásból 14 db lakást újított fel, illetve tett rendeltetésszerű használatra alkalmassá bruttó 169,2 M Ft értékben.​
* Nefelejcs u. 63. alatti épület átalakítása, felújítása befejeződött és átadásra került a Családok Átmeneti Otthona (CSAO) részére.
* A „Tiszta és világos kapualj” program: az Izabella u. 31. és Szövetség u. 15. sz. ingatlanok esetében befejeződött, további 5 db ingatlan esetében a munkálatok még folyamatban vannak.
* 100 %-os Társasházak felújítása (I. ütem): 6 db társasház (Csányi u. 10., Dob u. 14., Kisdiófa u. 8., Kisdiófa u. 12., Nefelejcs u. 12., Péterfy S. u. 43.) esetében a szerződések létrejöttek, a munkaterületek átadásra kerültek.
* Csányi utca 4., Csányi u. 8. épületfelújítások esetében a bonyolítói szerződések aláírásra kerültek, közbeszerzési eljárások elindultak.
* 8+5 lakás felújítása: 5 db lakás akadálymentesítése és 8 db lakás komfortosítása tárgyában a bonyolítói szerződés aláírásra került, közbeszerzési eljárás elindult.
* Kertész u. 32. helyiség felújítása: bonyolítói szerződés aláírásra került, közbeszerzési eljárás elindult.

*Bérleményellenőrzés*

Az erzsébetvárosi ingatlanok ellenőrzése a bérlők előzetes tájékoztatása és időpontegyeztetés mellett rendszeres bérleményellenőrzési program keretében működik.

Lakossági bejelentések, Önkormányzattól érkező kérések esetén soron kívül ellenőrzésre kerülnek a kérdéses ingatlanok. Minden ellenőrzésről jegyzőkönyv, indokolt esetben fotódokumentáció is készül.

2023. évben eddig összesen felmért, bejárt ingatlanok:

* lakás: 649 db bejárás, 464 db felmérés,
* helyiség: 553 db bejárás, 322 db felmérés.

***Parkolás üzemeltetés***

Az EVIN Nonprofit Zrt. - a Képviselő-testület 114/2020. (II.28.) számú határozatának megfelelően - a kerületi parkolás üzemeltetési feladatokat közszolgáltatási szerződés által 2020. június 27. napjától látja el. A parkolási üzletág várható bruttó bevétele 2023. évre vonatkozóan 2.243 M Ft, illetve a várható eredmény 889 M Ft.

Erzsébetváros 7.234 db parkolóhellyel rendelkezik, ebből 404 db fővárosi és 6.830 db kerületi.

# Erzsébetvárosi Piacüzemeltetési Kft.

A Piacüzemeltetési Kft. látja el az Önkormányzat tulajdonát képező piacok (Garay Téri Piac, Klauzál Téri Vásárcsarnok) hasznosításával, a piacok helyiségeinek, elárusítóhelyeinek bérbeadásával kapcsolatos feladatokat, illetve a Klauzál Téri Vásárcsarnok esetén az üzemeltetési feladatokat is. A 2023. évben az alábbi előrelépések történtek:

***Klauzál Téri Vásárcsarnok:***

* A kereslet általános visszaesése mellett is több új üzlethelyiség és raktárhelyiség került kiadásra.
* Bővült, illetve jelenleg is jelentős bővülés alatt áll a Csarnok gasztronómiai kínálata, az emeleten kürtöskalácsos és kézműves sör kóstoltató, az udvaron főzelékes kifőzde nyílt, a földszinten pedig húsárut kínáló delicatesse sarok van kialakítás alatt.
* A szolgáltató szektor jelenléte is megemelkedett a Csarnokban: az EVIN ügyfélszolgálata bővül, illetve egy másik cég is ügyfélszolgálati irodát nyit a galérián.
* Művészeti-kulturális elemekkel is bővült a Csarnok: felkerültek az ún. „Malév-madarak” a mennyezetre, könyvkölcsönző szekrény került elhelyezésre a földszinten, az emeleti részen pedig állandó képzőművészeti galéria nyílt.
* Három raktárhelyiség kivételével az összes raktár kiadásra került, egy további kiadás előtt áll.
* A kora nyári időszaktól kezdve a fenntarthatóságot és tudatos vásárlást középpontba helyező alkalmi vásárok szervezését is megkezdtük külső partnerekkel, ez november-december folyamán további portfóliókkal bővült (lommentő vásár, adventi vásár) nagy sikerrel.
* A Csarnok napelemes kiserőmű-rendszerének kialakítása a végéhez közeledik.

***Garay Téri Piac:***

* A Garay téri Piacon két új üzlet és egy raktárhelyiség került kiadásra, további egy nagyobb raktár kiadásáról előrehaladott tárgyalások folynak.
* A piac jobb kihasználtsága érdekében folyamatosan kutatjuk a potenciális bérlőket, az elmúlt időszakban több érdeklődővel folytak tárgyalások.
* A műszaki üzemeltetést folyamatosan ellenőrizzük, partnerünk felé folyamatos visszajelzésekkel élünk.
* A piac forgalmának és ismertségének növelése érdekében az általános koncepció megújításán dolgozunk.

# Akácfa Udvar Kft.

Az Akácfa utca 61. épületen több ütemben állagmegóvási munkálatok folytak, a hasznosítási koncepció előkészítése megkezdődött.

**Pénzügyi és Kerületfejlesztési Bizottság működésével kapcsolatos és egyéb adminisztratív feladatok**

Budapest Főváros VII. kerület Erzsébetvárosi Polgármesteri Hivatal Szervezeti és Működés Szabályzata alapján a Főépítészi és Vagyongazdálkodási Iroda látja el a Pénzügyi és Kerületfejlesztési Bizottság működésével kapcsolatos adminisztratív feladatokat.

Ellátja továbbá az Önkormányzat tulajdonában levő ingatlanok, tulajdoni hányadok tekintetében tulajdonostársi minőségben eljárva a társasház-közösségben a részvételi feladatokat (közgyűlés, írásbeli szavazás, tulajdonosi nyilatkozatok megtétele).

Az önkormányzati vagyon (ingó, ingatlan) nyilvántartását, azaz az ingatlan-nyilvántartás és a kataszter vezetését, a kötelező adatszolgáltatások és negyedéves, éves kimutatások összeállítását, valamint az önkormányzat (beleértve a hivatalt és az intézményeket is) tárgyi eszközeinek selejtezési és leltározási eljárásainak lefolytatását is irodánk látja el.

Az Erzsébetvárosi Rendészeti Igazgatóság részére újabb térfigyelő rendszereszközök kerültek átadásra.

**Önkormányzati rendelet módosítások**

A 2023. év során

* közreműködtünk a Budapest Főváros VII. Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet módosításában az Erzsébetvárosi Piacüzemeltetési Kft. nyilatkozattételi jogának bővítése érdekében
* kezdeményeztük az Önkormányzat tulajdonában álló lakások és nem lakás céljára szolgáló helyiségek bérbeadásáról szóló 12/2012. (III.26.) önkormányzati rendelet módosítását a versenyeztetés nélkül bérbe adható ingatlanok körének szűkítése, valamint a digitális pályáztatási lehetőség megteremtése céljából
* közreműködtünk a Budapest Főváros VII. kerület Erzsébetváros Önkormányzatának tulajdonában lévő piacokról szóló 9/2015. (III.31.) önkormányzati rendelet módosításában a bérbeadáskor fizetendő óvadék csökkentése érdekében

Az Iroda ügyintézői a hatályos jogszabályok alapján a 2023. évre előírt továbbképzési kötelezettségeinek eleget tettek, a szükséges vizsgák az iroda munkatársai részéről sikeresen teljesítésre kerültek.

A Vagyongazdálkodási Iroda ügyiratforgalma

|  |  |
| --- | --- |
| ÜGYIRAT (AKTA) | IRAT |
| 1010 | 2756 |

A Főépítészi és Vagyongazdálkodási Iroda ügyiratforgalma összesen

|  |  |
| --- | --- |
| ÜGYIRAT (AKTA) | IRAT |
| 2185 | 7789 |

**A PKB által megítélt Önkormányzati társasházi-, energetikai és klímavédelmi illetve nyílászáró pályázatok célonként db és összeg éves bontásban a tárgyi időszakban:**

**Hiánypótlás miatt 1 db – 2023. decemberében érkezett - gázkizárt pályázat még nem került a Pénzügyi és Kerületfejlesztési Bizottság által elbírálásra. Tekintettel arra, hogy a hiánypótlás már megtörtént, a pályázatot elbírálásra az Iroda előkészítette, ezért a táblázat a kapcsolódó adatokat már tartalmazza.**

|  |  |  |  |  |  |  |
| --- | --- | --- | --- | --- | --- | --- |
| **2023. évi Társasházi-, energetikai és klímavédelmi valamint nyílászáró pályázatok összesítése** | | | | | | |
| pályázati forma | pályázatok összesen (db) | érvényes - támogatott pályázatok (db) | érvénytelen- nem támogatott pályázatok (db) | Támogatás teljes összege (Ft) | kamatmentes kölcsön  (Ft) | vissza nem  térítendő támogatás  (Ft) |
| Társasházi pályázat | 131 | 114 | 17 | 335 574 000 | 319 265 600 | 16 308 400 |
| (Gázkizárt pályázat) | (10) | (10) | (0) | (40 771 000) | (24 462 600) | (16 308 400) |
| Energetikai és klímavédelmi pályázat | 2 | 2 | 0 | 8 368 000 | 8 368 000 | 0 |
| Nyílászáró pályázat | 177 | 152 | 25 | 106.268.110 | 0 | 106.268.110 |
| **Összesen:** | **3107** | **268** | **42** | **450210110** | **327 633 600** | **122 576 510** |

**2023. év során további 16 esetben került rendkívüli támogatás megítélve, melyből 38 millió forint visszatérítendő kamatmentes kölcsön, illetve 24.952.000 forint vissza nem térítendő támogatás.**

**Hatósági és Ügyfélszolgálati Iroda**

A Hatósági és Ügyfélszolgálati Iroda a rendőrhatóság, a vámhatóság, a népegészségügyi, valamint a katasztrófavédelmi hatóság munkatársaival közreműködve továbbra is folytatta az éjszakai szórakozóhelyek ellenőrzését, különös tekintettel Belső-Erzsébetváros területére, mint a lakosságot kiemelten érintő célterületre.

2023. évben a fenti szervekkel összehangoltan, valamint a kereskedelmi hatóság által külön, 111 ellenőrzésre került sor a nappali és éjszakai órákban, amely ellenőrzések a jövő évben tovább folytatódnak.

A társhatóságokkal összehangolt ellenőrzések célja a vendéglátóhelyek teljes körű – üzemeltetés, jövedéki termékek forgalmazása, idegenrendészet, vendégkör, bűnügyi fertőzöttség, katasztrófavédelmi előírások – ellenőrzése volt, különös tekintettel az ott folytatott kereskedelmi tevékenység és zeneszolgáltatás, vagy a tűzvédelmi szabályoknak való megfelelés vizsgálatára. A kereskedelmi hatóság a vendéglátó üzletek 24 és 6 óra közötti nyitva tartásával összefüggő hatósági vizsgálatok keretében a jogszabálysértő magatartás megállapítása miatt 36 esetben a figyelmeztetés, 20 esetben, több, mint 2,3 millió Ft összegben közigazgatási bírság, továbbá 22 esetben a tevékenység végzésétől történő eltiltás közigazgatási szankció alkalmazásáról döntött.

Budapest Főváros VII. Kerület Erzsébetváros Önkormányzata Képviselő-testületének az üzletek éjszakai nyitvatartási rendjéről szóló 25/2020. (VI.25.) önkormányzati rendeletében foglaltak értelmében a kereskedelmi hatóság munkatársai 2023. évben 191 db engedélyt adtak ki, illetve hosszabbítottak meg.

2023-ban tovább folytatódott a kerületben működő szálláshelyek ellenőrzése is.

A kereskedelmi hatóság munkatársai elsősorban a nyilvántartásban nem szereplő szálláshely-szolgáltatók, azaz az illegálisan működő szálláshelyek feltárására törekedtek. Mintegy 143 társasházban végeztek ellenőrzést, melynek során 123 esetben találtak olyan ingatlant, amelyeknél szükségessé vált tisztázni, hogy folytatnak-e szálláshely-szolgáltatási tevékenységet, a helyszínen talált tevékenységre utaló jelzések alapján. Az ellenőrzések természetesen a jövő évben is tovább folytatódnak.

A kereskedelmi hatóság a hozzá érkezett, vendéglátóhelyek és szálláshelyek működésével kapcsolatos lakossági bejelentéseket, kifogásokat minden esetben a vonatkozó jogszabályi előírásoknak megfelelően kivizsgálta, és a szükséges intézkedést a vizsgálat eredménye alapján megtette.

Az önkormányzati hatóság a közterület használatával összefüggő eljárásai során a közösségi együttélés szabályaival ellentétes magatartás megállapítása miatt 69 esetben a figyelmeztetés, 47 esetben, több, mint 8 millió Ft összegben közigazgatási bírság szankció alkalmazásáról döntött.

Munkatársaink 195 közterület használattal kapcsolatos kérelmet terjesztettek elő a Városüzemeltetési Bizottság elé.

**Humánszolgáltató Iroda**

Az Iroda ellátja a kulturális, közművelődési, köznevelési és sport tevékenységgel, illetve a szociális alap- és szakellátással, a gyermekjóléti alapellátással, az egészségügyi alapellátással, valamint a pénzbeli ellátásokkal és támogatásokkal összefüggő önkormányzati feladatokat, szervezi az ezzel kapcsolatos képviselő-testületi és bizottsági döntések előkészítését, végrehajtását.

***Szociális intézményi feladatok***

A jogszabályi kötelezettségünknek eleget téve 2023-ban is sor került a **Szociális és Egészségügyi ágazat**, valamint a **Gyermekvédelmi ágazat** **éves beszámolóinak elkészítésére.**

Sor került a **szolgáltatástervezési koncepció** jogszabály által előírt kötelező felülvizsgálatára. A Koncepció a településen élő szociálisan rászorult személyek részére biztosítandó szolgáltatási feladatok meghatározása érdekében készül, az önkormányzat által működtetett szociális szolgáltatások és intézmények vonatkozásában.

A területet érintő, jogszabályi kötelezettségen alapuló tervdokumentumok közül az egyenlő bánásmódról és az esélyegyenlőség előmozdításáról szóló 2003. évi CXXV. törvény szerinti, 5 évre szóló **Helyi Esélyegyenlőségi Program** kidolgozás alatt áll, melyhez kapcsolódóan sor került az első Erzsébetvárosi HEP Fórumra 2023. szeptember 21-én. A munkacsoportokban mindösszesen 65 kerületi szakember, illetve az adott célterülethez élethelyzetükből adódóan kapcsolódó tapasztalati szakértő vett részt.

A Humánszolgáltató Iroda gondoskodott az évente megrendezésre kerülő **Szociálpolitikai Kerekasztal** megszervezésével kapcsolatos teendők ellátásáról. Az Erzsébetvárosi Szociálpolitikai Kerekasztal ülése 2023. évben november 09. napján került megrendezésre, ahol bemutatásra került a Bischitz Johanna Integrált Humán Szolgáltató Központ (továbbiakban: ***Humán Szolgáltató***) által működtetett Varázsdoboz Fejlesztő Központ és Játszóház szolgáltatásai Erzsébetvárosban, az Önkormányzat és a civil szervezetek együttműködése, továbbá a kerületi lakásgazdálkodás szociális kérdései is.

***Intézményfenntartói feladatok***

A Bischitz Johanna Integrált Humán Szolgáltató Központ **igazgatói álláshely**ére **pályázat** került kiírásra 2023. május 19. napjával, melynek eredményeként az Intézményt az előző igazgatói ciklusban is irányító Farkas Tünde kapott megbízást.

A ***Humán Szolgáltató* 2022. évi tevékenységének fenntartói ellenőrzésére** a jogszabályi előírások alapján került sor 2023. október 10. és november 28. között. Az ellenőrzés során az Iroda vizsgálta, hogy az intézményben nyújtott szolgáltatások működése megfelel-e a Szociális törvényben, a Gyermekvédelmi törvényben és a vonatkozó jogszabályokban foglalt követelményeknek.

Az ellenőrzés kiterjedt a *Humán Szolgáltató* alapdokumentációjára, személyi dokumentációjára; a *Humán Szolgáltató* által ellátott szociális alap- és szakellátás, a gyermekvédelmi alapellátások területeire, valamint a önként vállalt szolgáltatásaira. (Házi segítségnyújtás; jelzőrendszeres házi segítségnyújtás; nappali ellátás – idős, demens személyek, pszichiátriai betegek nappali ellátása; bentlakásos intézmények ellátása; családsegítés és gyermekjóléti szolgáltatás; bölcsődei ellátás, valamint a Varázsdoboz Fejlesztő Központ és Játszóház és FECSKE szolgáltatás)

Az ellenőrzés tapasztalatai alapján a *Humán Szolgáltató* teljes körűen és a jogszabályi előírásoknak, valamint a humánjárvány kapcsán kiadott szakhatósági és minisztériumi eljárásrendeknek és ajánlásoknak megfelelően biztosította a szolgáltatásokat.

2023. évben két alkalommal került sor a Humán Szolgáltató alapító okiratának módosítására:

* 2023. május hónapban a szervezeti egység névváltoztatás és telephely törlés miatt
* 2023. októberében az Egészségügyi alapellátásról szóló 2015. CXXIII: tv. módosítása miatt a védőnői ellátás átadása következtében telephely és kormányzati funkció törlés miatt
* 2023. decemberében telephely törlések és szövegpontosítások miatt vált szükségessé az **Alapító Okirat módosítása**.

***Együttműködés civil szervezetekkel***

Az Önkormányzat egyes szociális szolgáltatásokat civil szervezetekkel kötött szerződés útján biztosítja. A 2023. évre vonatkozóan négy esetben került sor szerződés módosításra az alábbiak szerint:

* A Kertész utca 24-28. IV. emeletén található ingatlanrész rossz állapota, korszerűtlen kialakítása indokolta az Önkormányzat azon törekvését, hogy a **Lámpás ’92 Közhasznú Alapítvány** által működtetett családok átmeneti otthona szolgáltatást különálló ingatlanba költöztesse. Az Önkormányzat döntése értelmében a családok átmeneti otthona a Nefelejcs u. 63. szám alatti használaton kívüli társasházba költözött, mely saját forrásból került felújításra. Az ingatlan felújítási munkálatainak végeztével, 2023. október 1. napjával átadásra került a működtető Alapítvány részére, így a vonatkozó ellátási szerződés módosítása megtörtént azzal, hogy az otthon költözése a szükséges működési engedély Kormányhivatal általi módosítását követően történik meg.
* A **Küldetés Egyesülettel** fogyatékos személyek nappali ellátására megkötött határozatlan idejű ellátási szerződés módosításra került, mivel a **2023. évtől** a szolgáltatáshoz való hozzájárulás díja   
  8 367 260 Ft összegről **9 632 260 Ft összegre emelkedett.**
* A **Menhely Alapítvánnyal** utcai szociális munka ellátására megkötött határozatlan idejű szerződés módosításra került, mivel az Alapítvány vállalta az Úton Program és a Pályamódosító Program működtetését. A szolgáltatáshoz való hozzájárulás összege a 2023. évtől 2 200 000 Ft összegről **4 700 000 Ft összegre emelkedett**.
* A **Myrai Vallási Közhasznú Egyesülettel** hajléktalanok éjjeli menedékhelye és átmeneti szállása biztosítására megkötött határozott idejű együttműködési megállapodás szintén módosításra került, miután a **2023. évtől** a támogatás mértéke 1 500 000 Ft összegről **3 000 000 Ft összegre emelkedett.**

Együttműködési megállapodás alapján – 2012 novemberétől – az **Ételt az Életért Alapítvány** közreműködésével, a **Rózsa u. 3. sz. alatt megvalósuló ingyenes ételosztás** 2023. évben is folytatódott a kerületi lakosok számára. Ennek keretében a rászorulók részére vegetáriánus meleg ételt biztosít az Alapítvány, amely mellé gyümölcsöt, péksüteményt, tejtermékeket is osztottak. Az Önkormányzat az Alapítványt **5 000 000 Ft összeggel** támogatta. A Humánszolgáltató Iroda közreműködött az ételosztással és a szerződéskötéssel összefüggő feladatok ellátásában.

A **rendkívüli hideg időjárás kapcsán kialakuló téli krízishelyzet** esetére az Önkormányzat 2023. évben is a **Golgota Keresztény Gyülekezettel** kötött **támogatási szerződés** útján gondoskodik a fedél nélkül élő személyekről, valamint a VII. kerületi otthonukban, fűtetlen lakásban élő szociálisan rászoruló személyekről. A meghosszabbított 0-24 óráig tartó nyitva tartással működő nappali ellátás során biztosították a meleg étel és forró ital fogyasztásának, valamint a pihenés és a tisztálkodás igénybevételének lehetőségét. Az Önkormányzat támogatási szerződés alapján **– 20 ellátási napra –   
5 560 000 Ft** keretösszeg erejéig járul hozzá az ellátás biztosításához.

***Az egészségüggyel kapcsolatos feladatok***

***Alapellátással kapcsolatos feladatok***

A 2023. évben négy esetben vált szükségessé egészségügyi ellátási szerződés módosítása rendelési idő módosulása miatt, öt esetben születetett döntés szerződés megszüntetésére vonatkozóan, melyből négy esetben azt az egészségügyi szolgáltató kezdeményezte.

* A 13. számú körzetben a feladatot ellátó háziorvos kérelmére a szerződés 2023. 09. 30. napjával megszűnt. A körzet ellátásról 2023. 10. 01. napjától a Bischitz Johanna Integrált Humán Szolgáltató gondoskodik.
* A 16. számú felnőtt háziorvosi körzetben a személyes ellátásra kötelezett háziorvos működési engedélye lejárt, azt meghosszabbítani nem tudta, ezért a szerződés 2023. 09. 30. napjával megszüntetésre került. A körzet ellátásról 2023. 10. 01. napjától a Bischitz Johanna Integrált Humán Szolgáltató gondoskodik.
* A 9. és 31. körzetet ellátó egészségügyi szolgáltató 2023. 10. hóban kezdeményezte az ellátási szerződés megszüntetését, tekintettel arra, hogy mindkét körzetben a személyes ellátásra kötelezett háziorvos más praxisban kíván dolgozni. A 31. számú praxis ellátása 2024. 04. 30. napjáig biztosított, a 9. számú praxis ellátása pedig 2024. 06. 30. napjáig. Az egészségügyi szolgáltató tájékoztatása szerint a körzet ellátásról alkalmazott orvossal a továbbiakban is gondoskodni kívánnának.

A tartósan betöltetlen 6. és 18. felnőtt háziorvosi körzet betöltésére pályázat került kiírásra. A pályázatok benyújtásának határideje 2023. november 15. napja volt. A 6. számú háziorvosi körzetre egy pályázat érkezett, mely alapján a Művelődési, Kulturális és Szociális Bizottság úgy döntött, hogy feladat ellátási szerződést köt a pályázóval.

***Támogatásokkal kapcsolatos döntések***

A **Péterfy Kórház Jobb Betegellátásáért Alapítvány** részére, az Urológiai Osztály kórtermeinek és vizesblokkjainak felújításával összefüggő költségekre 17 000 000 Ft összegben nyújtott támogatást az Önkormányzat.

A **Budapesti** **Péterfy Sándor Utcai Kórház-Rendelőintézet** részére vérdepó kialakításával, műtők felszereltségének bővítésével, korszerűsítésével összefüggő költségekre 25 000 000 Ft összegben nyújtott támogatást az Önkormányzat.

Az Önkormányzat a 2023. évben a kerületi, területi ellátási kötelezettséggel alapellátási tevékenységet végző háziorvosi szolgáltatók részére pályázat útján egyösszegű, vissza nem térítendő támogatást nyújtott az egészségügyi szolgáltató által ellátott **praxisonként bruttó 400 000 Ft** összegben. A támogatás a rendelőhelyiség közüzemi díjának (gázfogyasztás, villamosenergia-fogyasztás, illetve helyiséghasználati díj) költségeire kerülhetett felhasználásra. **2023-ben 42 szolgáltató,** ezáltal mindösszesen **47 háziorvosi praxis** költségeinektámogatása valósult meg **összesen 18 800 000 Ft összegben.**

***Pénzbeli ellátásokkal és támogatásokkal kapcsolatos feladatok (2023.01.01. – 2023.12.31.)***

Budapest Főváros VII. kerület Erzsébetváros Önkormányzat Képviselő-testületének szociális támogatások és szociális szolgáltatások, valamint a pénzbeli, természetbeni és személyes gondoskodást nyújtó gyermekjóléti ellátások igénybevételének helyi szabályozásáról szóló 6/2016. (II.18.) rendelete 2023. évben két alkalommal került módosításra.

1.) **2023. február 15-ei** módosítás oka, hogy a szociális igazgatásról és szociális ellátásokról szóló 1993. évi III. törvényben az öregségi nyugdíjminimum fogalma helyett bevezetésre került a szociális vetítési alap fogalma. A módosítást a Rendeleten át kellett vezetni.

A módosítást indokolta, hogy az öregségi nyugdíj, nyugdíjszerű ellátások, rehabilitációs, rokkantsági ellátás, járadék, fogyatékossági támogatás esetében emelésre került sor, ezért a Rendeletben meghatározott jövedelemhatárokat úgy kellett módosítani, hogy a helyi támogatási rendszerből az Iroda ügyfelei ne eshessenek ki a jövedelmek emelkedése miatt.

2.) **2023. szeptember 20-i** módosítások nagyrészt technikai jellegűek voltak, melyeket az egyéni ügyekben indult eljárások során szerzett tapasztalatok indokoltak.

A módosítás két jelentősebb változást indukált:

* A temetési támogatás megállapításának eljárási szabályai változtak úgy, hogy többen igénybe tudják venni a támogatást.
* A rendelet a méltányosság gyakorlásának részletszabályait nem tartalmazta kimerítően, valamint nem tartalmazta sem a jogosulatlanul és rosszhiszeműen, a jogosulatlanul, de nem rosszhiszeműen felvett támogatások, sem a köztemetés költségének visszafizetése tekintetében a részletfizetés lehetőségét, amire a Szociális igazgatásról és szociális ellátásokról szóló 1993. évi III. tv. rendelkezései is lehetőséget biztosítanak. A módosítás részletes eljárási rendelkezésekkel egészítette ki a Rendeletet.

Az előző felülvizsgálat óta eltelt két évben az önkormányzati rendelet fentiekben vázolt többszöri módosítása a támogatásban részesülők számának egyes támogatások esetén jelentős növekedésével és részükre nyújtott pénzbeli összeg nagyságrendekben mérhető emelkedésével láthatóan és érzékelhetően elérte a kitűzött célját, azaz évről évre a kerületben élő szociálisan hátrányos helyzetben lévők egyre szélesebb köre tudta igénybe venni a támogatásokat.

Ezzel egyidejűleg fontos megjegyezni, hogy a rendeletmódosítások célja nem kizárólagosan és elsősorban az, hogy évről évre emelkedjen a támogatásra jogosultak száma, hanem az, hogy a szabályozás összhangban legyen a gazdasági, társadalmi folyamatokkal, és reagáljon a benyújtott kérelmekben megjelenő igényekre és ezeket komplexen kezelve tudjon hathatós segítséget nyújtani.

A hátrányos helyzetben élő, alacsony jövedelemmel rendelkező háztartások lakhatási biztonságának megőrzése kulcsfontosságú szerepet játszik a tartós, nehezen visszafordítható társadalmi folyamatok megelőzésében, melyhez az önkormányzat megfelelő lakásgazdálkodás mellett, célzott támogatások nyújtásával tud hozzájárulni. Kiemelt feladat ezért a lakhatási biztonság megőrzését célzó támogatások szabályainak folyamatos felülvizsgálata.

Az Önkormányzat szakirodája a továbbiakban is folyamatosan nyomon követi a támogatások felhasználásának tendenciáit, hogy kellő időben és hatékonyan tudjon reagálni a jelentkező szükségletekre és esetleges azonnali beavatkozást igénylő helyzetekre.

***Kérelmezők száma, pénzforgalom és támogatási formák szerinti adatok részletezése***

Az elemezhetőség miatt, a korábbiaknak megfelelően a 2023. január 1. napjától 2023. december 31. napjáig terjedő időszakra vonatkozóan szükséges a számadatok összesítése.

**2023. január 01 - 2023. december 31. pénzforgalom (csak segélyezés)**

|  |  |
| --- | --- |
| ***Segély előirányzat*** | ***Pénzforgalom 2023. 12. 31-ig*** |
| 213 090 000,- Ft | **186 068 913,- Ft** |

A 2023. évi időszaki pénzforgalmi adatokat tekintve a felhasználás az előirányzat 87,32 %-os volt.

***Pénzbeli ellátásokkal és támogatásokkal kapcsolatos feladatok (2023.01.01. – 2023.12.31.) - Adatok részletezése támogatási formákra bontva***

*Települési támogatás –* ***a lakásfenntartásának költségeihez***

|  |  |
| --- | --- |
| Kérelmezők száma | 348 |
| Támogatásra kifizetett összeg | 40 140 000,- Ft |
| Támogatásban részesülők száma | 253 |

*Települési támogatás* ***- adósságrendezéshez***

|  |  |
| --- | --- |
| Kérelmezők száma | 12 |
| Támogatásra kifizetett összeg | 1 348 755,- Ft |
| Támogatásban részesülők száma | 9 |

*Települési támogatás* ***– gyógyszerkiadásokhoz és gyógyászati segédeszköz vásárlásához nyújtott települési támogatásra***

|  |  |
| --- | --- |
| Kérelmezők száma | 240 |
| Támogatásra pénzben kifizetett összeg | 20 242 590,- Ft |
| Támogatásban részesülők száma | 207 |

*Települési támogatás* ***– átmeneti vagy tartós létfenntartási gondhoz***

|  |  |
| --- | --- |
| Kérelmezők száma | 550 |
| Támogatásra pénzben kifizetett összeg | 48 962 000,- Ft |
| Támogatásban részesülők száma | 445 |

*Települési támogatás* ***- temetési költségekhez***

|  |  |
| --- | --- |
| Kérelmezők száma | 28 |
| Támogatásra pénzben kifizetett összeg | 1 379 603,- Ft |
| Támogatásban részesülők száma | 18 |

*Települési támogatás –* ***gyermekvédelmi***

|  |  |
| --- | --- |
| Kérelmezők száma | 38 |
| Támogatásra pénzben kifizetett összeg | 3 154 000,- Ft |
| Támogatásban részesülők száma | 47 |

*Települési támogatás* ***- beiskolázási***

|  |  |
| --- | --- |
| Kérelmezők száma | 105 |
| Támogatásra kifizetett összeg | 4 025 000,- Ft |
| Támogatásban részesülők száma | 89 |

***Rendszeres gyermekvédelmi kedvezmény***

|  |  |
| --- | --- |
| Kérelmezők száma | 90 |
| Támogatásban részesülő gyermekek száma | 188 |
| Támogatásban részesülő családok  száma | 72 |

***Rezsitámogatás***

|  |  |
| --- | --- |
| Kérelmezők száma | 580 |
| Támogatásra kifizetett összeg | 38 025 000,- Ft |
| Támogatásban részesülők száma | 515 |

***Táborozási támogatás***

|  |  |
| --- | --- |
| Kérelmezők száma | 2 |
| Támogatásra kifizetett összeg | 56 000,- Ft |
| Támogatásban részesülők száma | 2 |

***Ösztöndíj-támogatás***

|  |  |
| --- | --- |
| Kérelmezők száma | 21\* |
| Támogatásra kifizetett összeg | 3 644 000,- Ft |
| Támogatásban részesülők száma | 42\*\* |

*\* Gyermekek örvényes képviselőinek száma.*

*\*\* Támogatásban részesülő gyermekek száma.*

***Kiegészítő szállítási támogatás***

|  |  |
| --- | --- |
| Kérelmezők száma | 3 |
| Támogatásra kifizetett összeg | 405 770,- Ft |
| Támogatásban részesülők száma | 5 |

***Szociális lakbér - jövedelemigazolás***

|  |  |
| --- | --- |
| Kérelmezők száma | 46 |
| Az EVIN Zrt. állapítja meg a támogatás mértékét. | |

***Köztemetés***

|  |  |
| --- | --- |
| Esetszám | 190 |
| Kifizetett összeg | 25 536 164,- Ft |

***Egyszeri gondozási települési támogatás***

|  |  |
| --- | --- |
| Kérelmezők száma | 1 |
| Támogatásra kifizetett összeg | 100 000,- Ft |
| Támogatásban részesülők száma | 1 |

***Erzsébetvárosban élő ifjú, nagykorú és időspolgárok köszöntése***

Az Erzsébetvárosban élő ifjú, idős és nagykorú állampolgárok köszöntéséről szóló 14/2018. (IX.13.) önkormányzati rendelet alapján az Önkormányzat ifjú és nagykorú polgárát, valamint 80., 85., 90. és afölötti életévét betöltött időspolgárát anyagi elismeréssel köszönti.

Az elmúlt időszakban 200 ifjú, 222 nagykorú és 690 időspolgárt köszöntöttünk 30.000 Ft összegű támogatással, az ifjú polgárokat pedig további 15.000 Ft értékű babaköszöntő utalvánnyal.

***Kulturális, közművelődési feladatok***

A **kötelező önkormányzati feladat**ként ellátandó **kulturális és közművelődési szolgáltatások** biztosítását az **ERöMŰVHÁZ Nonprofit Kft.** látja el közszolgáltatási szerződés keretében, amelyhez az Önkormányzat minden évben biztosítja a szükséges pénzügyi fedezetet, 2023-ban ez az összeg 351.028.000 Ft volt.

Szintén közszolgáltatási szerződés keretében lát el kulturális feladatokat a **Bethlen Téri Színház Közhasznú Nonprofit Kft.**, valamint a **Gólem Színház Közhasznú Egyesület**. A **Bihari János Kulturális Egyesület** közművelődési megállapodás keretében biztosítja az erzsébetvárosi óvodákban és iskolákban a néptánc oktatását. Továbbá az Akácfa u. 59. szám alatti épületben működik az **Erzsébetvárosi Ötvös Mesterségtörténeti Gyűjtemény,** amelynek fenntartására együttműködési megállapodás keretében nyújt támogatást Önkormányzatunk. Az **Erzsébetvárosi Zsidó Történeti Tár működtetésével** az Erzsébetvárosi Zsidó Örökségért Alapítványt bízta meg a Képviselő-testület 2023. szeptember 1-től, amelyet szintén együttműködési megállapodás keretében lát el az Alapítvány.

A 2020. évben alapított **Erzsébetvárosi irodalmi ösztöndíj felhívására** az idei évben 50 pályázat érkezett, a szakmai zsűri javaslata alapján **5 alkotó részesült** hat hónapon keresztül havi 160.000 Ft összegű pénzbeli támogatásban.

Az Önkormányzat **50%-os beiratkozási kedvezményt biztosított** a kerületi lakosoknak a **Fővárosi Szabó Ervin Könyvtár** Központi Könyvtárában és két tagkönyvtárában. A Reformáció parkba és a Klauzál téri vásárcsarnokba áthelyezett **közösségi könyvszekrények működtetését** szintén a Fővárosi Szabó Ervin Könyvtár látja el együttműködési megállapodás keretében.

***Köznevelési tevékenységgel kapcsolatos feladatok***

Az Önkormányzat **balatonmáriafürdői üdülőjének igénybevételére** kiírt pályázat keretében **7 intézmény** szervezett nyári tábort a kerületi óvodások és iskolások részére, amelynek köszönhetően **több mint 300 gyermek** táborozott idén a Balatonnál.

A kerületi állami fenntartású **köznevelési intézmények** **részére kiírt pályázat** keretében 3 intézmény részére közel 12.000.000 Ft összegű támogatást nyújtott az Önkormányzat az iskolai programok megvalósítása érdekében.

Az idei évben **négy** **nyugdíjas pedagógus részére** adta át az Önkormányzat a vas-, gyémánt- illetve rubint fokozatú **díszoklevelet**, valamint az ehhez kapcsolódó anyagi elismerést.

Az elmúlt évekhez hasonlóan az idei évben is biztosított Önkormányzatunk a kerületi intézményekben az óvodát és az általános iskolát megkezdő gyermekek számára óvoda- és iskolakezdési csomagot, amelyet körülbelül 250 óvodás és 240 első osztályos gyermek vehetett át szeptemberben. Továbbá 2023. szeptemberétől az önkormányzat fenntartásában működő hét kerületi óvoda számára biztosított az Önkormányzat az étkeztetésen felül friss zöldséget és gyümölcsöt.

Az idei évben folytatódott a „Minden gyermek jusson el színházba” program, amelynek keretében a 2022-2023-as nevelési évben 425 kerületi óvodás vehetett részt ingyenesen színházi előadáson a Budapesti Bábszínházban, illetve a Kolibri Színházban.

***Civil szervezetek, nemzetiségi önkormányzatok, egyházak támogatása***

A **civil szervezetek** **működési és programcélú támogatására** az idei évben ismét volt lehetőség **pályázat** kiírására, amelynek köszönhetően a 15.000.000 Ft összegű program célú támogatási keretből 28 civil szervezet részesült támogatásban, az 5.000.000 Ft összegű működési célú támogatási keretből 18 civil szervezet részesült támogatásban.

A **nemzetiségi önkormányzatok** **kulturális programjainak megvalósításához** az elmúlt évekhez hasonlóan szintén hozzájárult az Önkormányzat, összesen kilenc nemzetiségi önkormányzat programjaihoz nyújtott 330.000 Ft összegű támogatást.

Az erzsébetvárosi **egyházi szervezetek** szintén pályázat keretében részesülhettek támogatásban **programjaik megvalósításához**, a 7.000.000 Ft összegű pályázati keretből hét egyházi szervezet pályázatát támogatta Önkormányzatunk.

2022.októberében nyitotta meg kapuit a **Klaudió Civil Közösségi Központ** a Nagy Diófa u. 34. számban, ahol a helyi civil szervezetek számára biztosít az Önkormányzat ingyenes közösségi teret, továbbá könyvelési, jogi, kommunikációs és egyéb tanácsadásokat, előadásokat.

***Erzsébetvárosi családok, gyermekek pályázati támogatása***

**A sajátos nevelési igényű gyermeket nevelő családok támogatására** az idei évbenismét kiírásra került pályázat, mely a sajátos nevelési igényű gyermekek fejlesztéséhez több mint 1.500.000 Ft-tal segített 12 pályázó családot.

A kerületi lakcímmel rendelkező és kerületi köznevelési intézménybe járó, kiemelkedő tanulmányi eredményt elérő 5-12. évfolyamos diákok két alkalommal igényelhették a **Karinthy Frigyes-ösztöndíjat**. A **2022-2023. tanév I. félévi** tanulmányi eredmények alapján **76 gyermek** részesült 5 hónapon keresztül havi 10.000 Ft összegű ösztöndíjban, a **2022-2023. tanév év végi** tanulmányi eredmények alapján **83 gyermek** részére állapítottuk meg az ösztöndíjat, amelyet immár emelt, havi 15.000 Ft összegben folyósít Önkormányzatunk a részükre.

Az **Erzsébetvárosi Felsőoktatási Ösztöndíjról** szóló önkormányzati rendelet alapján a 2023-2024. tanévben 9 felsőoktatásban tanuló részesül a jövedelmi viszonyaitól függően havi 17.000, 21.000, vagy 25.000 Ft összegű ösztöndíjban 10 hónapon keresztül.

Az idei évben is csatlakozott Önkormányzatunk a **Bursa Hungarica Felsőoktatási Ösztöndíjpályázathoz,** amely keretében 6 pályázó részesül támogatásban. Az önkormányzat által biztosított ösztöndíjrész havi összege 13.000, 14.000, illetve 15.000 Ft, a jövedelmi viszonyoktól függően, amelyhez további 5.000 Ft összegű ösztöndíjat biztosít a Kulturális és Innovációs Minisztérium az intézményeken keresztül.

A **fiatalok egyéni közlekedésének támogatására** kiírt pályázat keretében 16 esetben kerékpár, 4 esetben pedig jogosítvány megszerzéséhez nyújtott az Önkormányzat támogatást a kerületben lakhellyel vagy tartózkodási hellyel rendelkező 16 éven felüli középiskolás fiatalok részére.

A 2022. évben bevezetett **művészeti és sport tevékenységet, valamint tehetséges fiatalokat támogató pályázati lehetőséggel egyre több diák élt**, amelynek keretében minden évben egy alkalommal igényelhetnek a kerületben élő fiatalok maximum 60.000 Ft összegű vissza nem térítendő támogatást sport vagy művészeti tevékenységük költségeire, a tehetséges fiatalokat pedig maximum 300.000 Ft összeggel támogatjuk felkészülésükben. 2023-ban 33 kérelem érkezett sporttámogatásra, ezen kívül 6 művészet iránt érdeklődő fiatalt támogattunk, továbbá 6 tehetséges fiatal nemzetközi szintű megmérettetésére való felkészüléséhez is hozzá tudtunk járulni anyagi támogatással.

***Sport feladatok***

Az idei évben ismét megvalósulhatott a kerületi általános iskolák részvételével megrendezett kerületi diákolimpia. A versenysorozat megrendezéséhez 1.000.000 Ft összegű támogatást nyújtottunk, amelyből az elismerő díjak mellett értékes sportszer csomaggal gazdagodhattak a részvevő intézmények.

A kerületben élő parasportolók támogatását is kiemelten fontosnak tartja Önkormányzatunk, az e célra elkülönített keretből több egyedi támogatást nyújtottunk nemzetközi versenyen való részvételhez, illetve edzőtábori költségekhez.

**Informatikai és Ügyviteli Iroda**

Az Iroda munkatársainak egy része részt vett a 2023. évi Ukrán Nemzetiségi választási feladatok magas színvonalú előkészítésében és lebonyolításában.

Az **Ügyviteli területre** vonatkozóan az év elejei fokozott munkaterhelést jelentő feladatokat - a karácsonyi-újévi időszakban beérkezett több napi posta feldolgozása, kérelmek érkeztetése, az építményadós határozatok iktatása és postázása, éves selejtezés elkészítése - határidőre elvégeztük, valamint 169 466 darab ügyirat lett iktatva, amelyből 42 613 főszám, 126 853 alszám.

Az elmúlt évek Képviselő-testületi anyagai átadásra kerültek a Budapest Főváros Levéltárának, amely digitalizált formában is mentésre kerültek.

Ebben az évben az elektronikus ügyintézéssel kapcsolatosan a cégek már elektronikusan E-papíron és az ELÜGY, felületéről is beküldhetik a kérelmeiket, illetve a magánszemélyek és a vállalkozók is élhetnek ezekkel a lehetőségekkel.

Hivatali kapun beérkezett ügyiratok száma 39 947 darab, kiküldött döntések száma 25 707 darab.

A **kötelező adatszolgáltatási** feladatok elvégzésre kerültek.

Az **Informatikai területen** az év során fokozatosan cseréltük a hivatal eszközparkjában levő munkaállomásokat, ezzel is elősegítve a magas színvonalú feladatellátást. Letesztelésre került a teljes informatikai rendszer védelmi szintje, illetve végre hajtottuk a tűzfal fejlesztését.

Az elavult beléptető rendszer cseréje, fejlesztése megtörtént a nyár folyamán.

**Jegyzői Iroda**

A Képviselő- testület 309/2022. (XII.07.) számú határozatával döntött Budapest Főváros VII. kerület Erzsébetvárosi Polgármesteri Hivatal új Szervezeti és Működési Szabályzatának elfogadásáról, mely 2023. január 1. napján lépett hatályba. A szervezeti változások következtében Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzatában, valamint a Beszerzési Szabályzatában meghatározott közbeszerzési és beszerzési feladatokkal kapcsolatos ügyintézés a Jegyzői Irodához került, továbbá az Informatikai és Ügyviteli Iroda új irodaként került létrehozásra, így a korábbiakban a Jegyzői Iroda által végzett informatikai és ügyviteli feladatok az új szervezeti egységhez kerültek.

A fenti változások alapján a Jegyzői Iroda feladatkörei a következők:

* jogi területet érintő feladatok,
* beszerzésekkel**, közbeszerzésekkel kapcsolatos feladatok,**
* **pályázatokkal kapcsolatos feladatok,**
* **a helyi nemzetiségi önkormányzatokkal kapcsolatos feladatok,**
* **anyakönyvi Csoport által ellátandó feladatok.**
* **személyügyi Csoport által ellátandó feladatok.**

**A jogi területet érintő feladatok körében a Jegyzői Iroda elsődleges feladatai:**

* **Ellátja a képviselő-testületi ülésekkel, a jegyzői fogadóórával, a bírósági ülnökök választásának lebonyolításával, a tisztségviselőkkel kapcsolatos feladatokat.**
* **Elvégzi a képviselő-testületi, valamint a bizottsági üléseken tárgyalni tervezett napirendi pontok jogszerűségi véleményezését.**
* **Közreműködik a képviselői interpellációk és kérdések megválaszolásában, a belső törvényességi és egyéb általános törvényességi felülvizsgálatok lebonyolításában.**
* Elvégzi az ELO rendszerben a jogügyletek jogszerűségi megfelelőségének vizsgálatát.
* **Ellátja a társasházak törvényességi felügyeleti eljárásával kapcsolatos feladatokat.**
* Gondoskodik az Önkormányzat és a Polgármesteri Hivatal kezelésébe tartozó közérdekű adatokkal kapcsolatos feladatok ellátásáról.
* Közreműködik a népszavazás, népi kezdeményezés és népszámlálás lebonyolításában, az országgyűlési-, helyi önkormányzati-, nemzetiségi valamint az Európai Parlamenti választások szervezésében és lebonyolításában.
* Az Integrált Jogalkotási Rendszer LocLex alrendszerében megszerkeszti az önkormányzati rendeleteket.

**Képviselő-testületi munka:**

|  |  |  |  |  |  |  |
| --- | --- | --- | --- | --- | --- | --- |
| Ülések száma | | KT határozatok száma | rendeletek száma | előterjesztések száma | módosító indítványok | interpelláció képviselői kérdés |
| nyílt | ebből zárt |
| 16 | 12 | 407 | 36 | 294 | 21 | 11 |

**Bizottsági munkák:**

|  |  |
| --- | --- |
| **Bizottság neve** | **Ülések száma** |
| Pénzügyi és Kerületfejlesztési Bizottság | 21 |
| Városüzemeltetési Bizottság | 14 |
| Művelődési, Kulturális és Szociális Bizottság | 16 |

**Beszerzési eljárások:**

|  |  |
| --- | --- |
| **Ajánlattételi felhívás engedélyező levél** | **2023** |
| Polgármesteri Hivatal | 66 |
| Önkormányzat | 112 |
| ERI és óvodák | 17 |
| **Szerződéskötési engedély** | **2023** |
| Polgármesteri Hivatal | 60 |
| Önkormányzat | 154 |
| ERI és óvodák | 177 |
| **Közbeszerzések** | **2023** |
| a Polgármesteri Hivatal által megindított, illetve előkészítés alatt álló eljárások száma | 8 |
| az Önkormányzat által megindított, illetve előkészítés alatt álló eljárások száma | 4 |

**Pályázatokkal kapcsolatos feladatok:**

**Dózsa György út 46. szám alatti Bischitz Johanna Integrált Humán Szolgáltató Központ Idősek Bentlakásos Otthona és Átmeneti Gondozóháza és az Alsó erdősor 14-16. szám alatti Alsóerdősori Bárdos Lajos Általános Iskola és Gimnázium épületének épületenergetikai korszerűsítése** c. projekt (támogatási kérelem azonosító száma: KEHOP-5.2.9-16-2016-00032): a 166.214.816,- Ft vissza nem térítendő európai uniós támogatást elnyert, 200 millió forintot meghaladó összköltséggel megvalósult projekt 3. fenntartási évéhez kapcsolódóan a 3. sz. fenntartási jelentés összeállításra és megküldésre került az elektronikus pályázói tájékoztató felületen keresztül a Program Irányító Hatóság részére, melyet elfogadtak.

**„Jedlik Ányos Terv” alapján - GZR-T-Ö-2016 kódszámú az „Elektromos töltőállomás alprogram a helyi önkormányzatok részére”** megnevezésűfelhívásra benyújtottprojekt (támogatási kérelem azonosítószáma: GZR-T-Ö-2016-0067) keretében4 db „A” típusú (normál) töltőberendezést (2 x 22 kW teljesítményű) és 1 db „C” típusú (villám) töltőberendezés létesült 2019. évben.

A 13.104 ezer Ft támogatással megvalósult projekt szakmai és pénzügyi beszámolója benyújtásra került.

A létesítményeket az Önkormányzat köteles a projekt üzembe helyezését (2019. augusztus 14.) követő legalább 5 évig fenntartani és üzemeltetni a támogatási szerződés szerint.

A töltők üzemeltetése, karbantartása, javítása, valamint az elektromobilitás szolgáltatás a megfelelő szakértelemmel rendelkező vállalkozó által biztosított.

**Helyi nemzetiségi önkormányzatok:**

|  |  |
| --- | --- |
| **Nemzetiségi Önkormányzatok** | **2023** |
| Bolgár, Cigány, Görög, Horvát, Lengyel, Német, Örmény, Román, Ruszin, Szerb, Ukrán | 11 |

A Jegyzői Iroda többek között segítséget nyújtott a nemzetiségi önkormányzatok számára a testületi ülések előkészítésében (meghívók, előterjesztések, a testületi ülések jegyzőkönyveinek és a hivatalos levelezések postázását, az előterjesztések jogi szempontból való ellenőrzését). Valamint segítséget nyújtott a testületi döntések és a tisztségviselők döntéseinek előkészítésében (döntés tervezetek jogi szempontból való ellenőrzését), a testületi és tisztségviselői döntéshozatalhoz kapcsolódó nyilvántartási, sokszorosítási, postázási feladatok ellátásában.

**Közérdekű adatigénylés:**

|  |  |
| --- | --- |
| **Közérdekű adatigénylés** | **2023** |
| 20 személytől | 93 |

**Társasházak törvényességi felügyelete számokban:**

|  |  |
| --- | --- |
| **Törvényességi felügyeleti eljárás** | **2023** |
| Megindult eljárás | 52 |
| Ebből Budapest Főváros Kormányhivatala által történt kijelölés | 20 |

**Anyakönyvi feladatok:**

|  |  |
| --- | --- |
| **Anyakönyvi eljárások** | **2023** |
| Élve születés anyakönyvezése | 894 |
| Haláleset anyakönyvezése | 1776 |
| Házasságkötés | 110 |
| Bejegyzett élettársi kapcsolat | 14 |
| Állampolgársági eskü | 45 |

|  |  |
| --- | --- |
| **Anyakönyvi kivonatok** | **2023** |
| Születési | 2027 |
| Halotti | 2474 |
| Házassági | 357 |
| Bejegyzett élettársi | 15 |
| Mindösszesen | 4873 |

**Személyügyi adatok:**

|  |  |
| --- | --- |
| **Személyi összetétel** | **2023** |
| Állomány létszáma | 199 |
| Közszolgálati jogviszonyban álló munkavállalók | 151 |
| Munkaviszonyban álló munkavállalók | 48 |

**Klímavédelmi és Fenntarthatósági Kabinet**

A 2023. év során kidolgozásra került az „Energiahatékony beruházások finanszírozása energiatakarékosságon keresztül” című koncepció az EUCF pályázaton keresztül.

Környezeti nevelési programot koordináltunk az erzsébetvárosi oktatási intézményekben az alábbiak szerint:

* + Madarászovi program óvodákban
  + környezeti nevelés a Bábozd Zöldre Egyesület programja keretében
  + a Szárazság című. környezetvédelmi problémákkal foglalkozó előadást látogató középiskolás diákok támogatása

Az Erzsébet krt. 6. szám alatti irodaépületben és a Klauzál téri Vásárcsarnokon elkészültek a napelemes fejlesztések, melyek a jövőben energiaközösség részei lehetnek.

A LIFE Runoff című, csapadékvíz kezelésével kapcsolatos projekt folytatódott, melyben az alábbi részfeladatok valósultak meg:

* együttműködtünk a partnerszervezetekkel (Fővárosi Önkormányzat, XII. és XVIII. kerületi önkormányzatok),
* pályázat társasházak részére esővízgyűjtők telepítésére,
  + Klauzál téri Vásárcsarnok tetején összegyűlő csapadék gyűjtését szolgáló víztároló kiviteli tervének elkészítése és a kivitelezési szerződés megkötése

A nyári iskolai táborokban klímavédelmi oktatási programot koordináltunk.

Kerékpáros képzést szerveztünk Erzsébetvárosban, hét hivatali kerékpárt szereztünk be a munkatársaknak.

Koordináltuk a Kertész u. 30. előtti közterület átalakítását a Moholy-Nagy Művészeti Egyetemmel együttműködve egy gyermekmobilitási kutatás keretében.

Együttműködtünk a Kisdiófa Közösségi Kerttel a szemléletformáló megvalósításában, koordináltuk a Park(oló) Napot és Iskolautca programot, valamint elkezdtük kidolgozni Erzsébetváros 2024- 2028 közötti időszakra vonatkozó Környezetvédelmi Programját, melnek elfogadása 2024. első félévében várható.

**Pénzügyi Iroda**

***Pénzügyi csoport***

A Pénzügyi Csoport 2023. évben maradéktalanul eleget tett az önkormányzat és intézményei fizetési kötelezettségeinek.  A számlák, támogatások és egyéb pénzügyi kifizetések pénzügyi teljesítése határidőben megtörtént. A 2023. május 7-én megtartott Ukrán települési nemzetiségi önkormányzati képviselő választást a hivatal sikeresen lebonyolította. A nemzetiségi önkormányzati képviselő választás pénzügyi elszámolása határidőben, hibátlanul  megtörtént. A közérdekű adatszolgáltatás-kérések pénzügyi területet érintő részét feldolgoztuk, és az adatszolgáltatást teljesítettük. A központi információs közadat-nyilvántartással összefüggő adatszolgáltatási kötelezettség (NAVÜ) teljesítéséhez szükséges pénzügyi adatokat határidőben továbbítottuk. Részt vettünk a pénzügyi szabályzatok átdolgozásában. A megváltozott jogszabályokat alkalmazzuk és partnereikkel is sikeresen betartatjuk. Az ügyfelekkel, beszállítókkal és a társirodákkal folyamatos kapcsolatot tartunk fenn. A 11 helyi nemzetiségi önkormányzat működésével kapcsolatos gazdálkodási feladatokat elláttuk, és a nemzetiségi önkormányzatok pénzügyi szabályzatainak átdolgozását elvégeztük.

***Számviteli csoport***

A Számviteli Csoport az elmúlt évben minden (havi, negyedéves, éves)  jelentési kötelezettségének határidőre, hibátlanul eleget tett. A jövőben is hasonlóan nagy figyelmet fordítunk a számviteli előírások betartására valamint a  jogszabályi változások figyelemmel kísérésére,  a határidők betartására, és a hibátlan adatszolgáltatásra.

***Intézménygazdálkodás Csoport***

Az intézményrendszer működtetése *(hét óvoda és az Erzsébetváros Rendészeti Igazgatósága összesen 8 intézmény)*, továbbá feladatellátása folyamatos, a kötelezettségek teljesítéséhez szükséges pénzügyi fedezet az intézmények költségvetésében rendelkezésre áll, a számlák teljesítése folytonos, szállítói tartozás nincs. A kötelezettségvállalásokhoz a szükséges előirányzatok rendelkezésre állnak a költségvetési rovatokon.

Az óvodák 2023. évi személyi juttatásai mindösszesen 1.124.258 ezer Ft,- előirányzattal kerültek elfogadásra, mely összeg a törvény szerinti illetményeken felül további bérelemeket tartalmaz, mint a jubileumi jutalmat, normatív jutalmat, közlekedési költségtérítést *(vidékről munkába járók esetében)*, cafeteriát, reprezentációs kiadásokat és szociális támogatásokat. 2023. március 1-én fenntartói döntés alapján 10%-os bérfejlesztésben részesültek a nevelési intézmények, ez további 66.706 ezer forintos előirányzat növekedést eredményezett az óvodák költségvetésében. A 2023-as évben a munkavállalók részére jutalom kifizetés két alkalommal került engedélyezésre, pedagógus napon és év végén fél-fél havi bruttó bértömeg formájában.

A dologi kiadások 2023. évi teljesítési adatai alapján a nevelési intézmények szakmai anyagokra (gyermek játékok, gyermek könyvek, ceruzák, gyurma, dekorációs kellékek, stb.) bruttó 6.406 ezer forintot költöttek. Üzemeltetési anyagok beszerzésére bruttó 26.192 ezer forintot fordítottak az erzsébetvárosi óvodák, ebbe az összegbe beletartozik az óvoda működéséhez szükséges tisztítószerek és egyéb eszközök. A gyermekek részére biztosított vásárolt élelmezés teljesítése kerületi szinten bruttó 141.224 ezer forint.  A közüzemi díjak esetében villamosenergia szolgáltatási díja bruttó 18.571 ezer forint, gázenergia szolgáltatási díja bruttó 128.960 ezer forint, víz- és csatorna szolgáltatás díja bruttó 3.187 ezer forint, mindösszesen bruttó 150.718 ezer Ft. Az óvodai nevelési feladatokat szolgáló ingatlan épületgondnoksági karbantartási feladatainak elvégzését az Erzsébetváros Fejlesztési és Beruházási Korlátolt Felelősségű Társaság megbízási szerződés formájában látta el, mindösszesen bruttó 34.942 ezer forintos előirányzati keret terhére.

Beruházás:

1. a nevelési intézmények részére a 2023-as költségvetési évben az önkormányzat bruttó 23.267 ezer Ft beruházási előirányzatot biztosított, az intézmények igényeiknek megfelelően. A beruházási előirányzatot informatikai eszközökre, ipari mosogatógépre, bútorokra, takarító eszközökre, konyhai eszközökre, szerszámokra, kerti eszközökre stb. igényelték a nevelési intézmények.

Felújítás:

1. az erzsébetvárosi nevelési intézmények 2023-as költségvetésében felújítási kiadásokra összesen bruttó 25.117 ezer forint előirányzat állt rendelkezésre, ezen előirányzat - *az Erzsébetvárosi Nefelejcs Óvoda 2022-es költségvetési évről áthúzódó játszóudvar felújítására kifizetett bruttó 6.199 ezer forint, továbbá az úgyszintén a 2022-es költségvetési évről áthúzódó Peterdy utca felőli csoportszobák, mosdók, gyermeköltözők burkolása, vizesblokkok felújítására kifizetett bruttó 18.918 ezer forint* - összegeiből tevődik össze.

Az óvodai épületek, játszóudvarok esetében további felújítások - beruházások valósultak meg a 2023-as évben, e feladatokra az önkormányzat kötött megbízási szerződést így a kötelezettségvállaláshoz szükséges előirányzatok az önkormányzat költségvetésében szerepelnek. Budapest Főváros VII. kerület Erzsébetváros Önkormányzatának fenntartásában lévő nevelési intézmények (óvodák) építési jellegű beruházási, felújítási feladatainak teljes körű lebonyolításával összesen bruttó 189.650 ezer forint összegben vállalt kötelezettséget.

Az Erzsébetváros Rendészeti Igazgatósága 2023. évi személyi juttatásai mindösszesen 523.819 ezer Ft,- előirányzattal kerültek elfogadásra, mely összeg a törvény szerinti illetményeken felül további bérelemeket tartalmaz, mint a jubileumi jutalmat, normatív jutalmat, céljuttatást, közlekedési költségtérítést *(vidékről munkába járók esetében)*, cafeteriát, reprezentációs kiadásokat és szociális támogatásokat. A 10%-os bérfejlesztés fedezetét már az eredeti előirányzat tartalmazza, szemben a nevelési intézményekkel ahol a bérfejlesztés előirányzat - módosítás formájában épült be az intézmények költségvetésébe. A 2023-as évben a munkavállalók részére jutalom kifizetés két alkalommal került engedélyezésre, köztisztviselő napon illetve év végén. Köztisztviselő napon a teljes állomány részére egy havi bértömeg, év végén az adminisztratív munkát végző munkatársak részére egy havi, a közterületfelügyelők, segédfelügyelők részére kéthavi bértömeg kifizetése került engedélyezésre, mindösszesen bruttó 72.501 ezer Ft előirányzat terhére.

A dologi kiadások 2023. évi teljesítési adatai alapján a Rendészeti Igazgatóság szakmai anyagokra bruttó 919 ezer forintot, üzemeltetési anyagok beszerzésére bruttó 17.431 ezer forintot, informatikai szolgáltatások igénybevételére 31.800 ezer forintot fizetett ki. A közüzemi díjak esetében a kifizetés mindösszesen bruttó 21.310 ezer Ft.

Beruházás:

1. az Erzsébetváros Rendészeti Igazgatósága részére a 2023-as költségvetési évben az önkormányzat bruttó 36.745 ezer Ft beruházási előirányzatot biztosított, az igazgatóság igényeiknek megfelelően. A beruházási előirányzatot informatikai eszközökre, gépjárművek beszerzésére, mobiltelefonokra, klímakészülékekre, iratmegsemmisítőre, kávéfőzőre, továbbá a 2022. évről áthúzódó kiadásként szereplő „Belső-Erzsébetvárosban a forgalomcsillapításhoz szükséges ellenőrző rendszer beszerzésére, kiépítésére” igényelte az intézmény.

Felújítás:

1. az Erzsébetváros Rendészeti Igazgatósága részére a 2023-as költségvetési évben az önkormányzat bruttó 600 ezer Ft felújítási előirányzatot biztosított, az igazgatóság műveleti központjának ereszcsatorna felújítására.

Az intézménygazdálkodási csoport az év végi zárás elött az intézmények által megküldött összes kötelezettségeket, számlákat teljesítette, kifizette.

**Költségvetési Csoport**

Erzsébetváros Önkormányzata 2023. évi költségvetését a Képviselő-testület 42.115.583 ezer Ft bevételi és kiadási főösszeggel, 0 ezer Ft működési hiánnyal hagyta jóvá. A költségvetési rendelet év közben négy alkalommal került módosításra. A negyedik módosítást követően a bevételi és kiadási előirányzatok főösszege 46.379.758 ezer Ft-ra emelkedett. A növekedést a 2022. évi költségvetési maradvány igénybevétele, néhány jogcímen az évközben befolyt többletbevétel, valamint a finanszírozási bevételek és kiadások körében történt előirányzat-változtatások okozták.

***A 2023. évi költségvetés bevételi és kiadási főszámai, az egyenleg bemutatása***

* **Erzsébetváros Önkormányzata 2023. évi eredeti költségvetési rendelete működési hiányt nem tartalmaz.**
* **Erzsébetváros 2023. évi költségvetése hitel felvételével** **nem számol,** agazdálkodás végrehajtását saját forrásokból tervezte.
* **2023.** évre a tervezett **építményadó** 2 Mrd Ft,
* a tervezett **idegenforgalmi adó** bevétel 1 Mrd Ft,
* a helyi iparűzési adó bevétel 7 690 243 ezer Ft.

Az éves költségvetés főösszeg változásai 2020-2023 (ezer Ft-ban)

|  |  |  |  |  |  |  |  |
| --- | --- | --- | --- | --- | --- | --- | --- |
| **Év** | **2020. eredeti** | **2020. év végi** | **2021. eredeti** | **2021. év végi** | **2022. eredeti** | **2022. év végi** | **2023. eredeti** |
| **Főösszeg** | **30.224.040** | **35.264.789** | **28.413.223** | **50.403.540** | **33.213.167** | **37.217.361** | **42.115.583** |

A főösszeg évközi változásának hatására a költségvetés a következő bevételi, kiadási tételekkel bővült:

* az előző évi költségvetési maradvány igénybevétele, további finanszírozási bevételek és kiadások összege,
* a központi költségvetésből az év közben biztosított előirányzatok, a központi fejezetektől származó átvett pénzeszközök,
* pályázatokhoz kapcsolódó pénzeszközök, a pályázatok előkészítésével, végrehajtásával kapcsolatos kiadások,
* a polgármesterre átruházott hatáskörben, valamint az intézményi hatáskörben, továbbá intézményi kezdeményezésre végrehajtott átcsoportosítások, előirányzat-módosítások tervbevétele,
* a Képviselő-testület ülésein elfogadott szakmai feladatokat érintő előirányzat-változások.

Az önkormányzat és az általa irányított költségvetési szervek, valamint a nemzetiségi önkormányzatok esetében a Magyar Államkincstár szabályszerűségi pénzügyi ellenőrzést kezdett 2023. július 1. napjával. Az ellenőrzés várható időtartama 2023. július 1-től – 2024. június 30-ig terjedő időszak. A szabályszerűségi, pénzügyi ellenőrzés a 2023. évi könyvvezetési kötelezettségek, a teljesítendő adatszolgáltatási kötelezettségek, és az éves költségvetési beszámolókkal kapcsolatban kerül lefolytatásra. Az ellenőrzés mintavételezés alapján bekért dokumentumok határidőre megküldésre kerültek. Az első helyszíni ellenőrzés is megtörtént szeptember hónapban. 2023. november 30-án érkezett meg intézményenként a közbenső megállapításokat és javaslatokat tartalmazó táblázat, melyről az érintett költségvetési szerveket tájékoztattuk. A megállapítások alapján gazdálkodási szabályzatok kerültek felülvizsgálatra, és módosításra, továbbá néhány könyvelési tétel esetében cofog-kódok kerültek javításra.

A vizsgálat 2024. januárban folytatódik további dokumentumok bekérésével, valamint helyszíni ellenőrzéssel.

**Városüzemeltetési Iroda**

***Beruházások és felújítások***

Takarékossági szempontokból az idei halasztható beruházások és felújítások elmaradtak, így nem történt útfelújítás, sem középületek magasépítési felújítása, beruházása az Iroda lebonyolításában.

* **Klauzál téri közpark felújítása –** Az Erzsébetváros Kft.-vel kötött bonyolítói szerződés keretében az Erzsébetváros Kft. elvégezte a megismételt közbeszerzési eljárás lebonyolítását, a kivitelezési szerződéskötés folyamatban van.
* **Önkormányzati fenntartású óvodák** kisebb építési jellegű beruházási és felújítási munkái a nyár folyamán folyamatosan történtek.
* **kutyafuttatók karbantartása** tárgyában az Erzsébetváros Kft-vel szerződés 2022. december 21. napján került megkötésére bruttó 12.573.000,-Ft összeggel, melyet havi rendszerességgel végeznek. Ezen szerződés keretében folyamatosan megvalósul a kutyafuttatók területén a gyöngykavics egyenletességének biztosítása, valamint a kutyatulajdonosok által a futtatóban hagyott kutyaürülék összeszedése.
* **épületek, műemlékek, építmények, utcabútorok felületéről falfirkák, graffitik, plakátok, hirdetmények, ragasztványok eltávolítása -** Lakossági vagy képviselői bejelentést, helyszínelést követően, a firkával, hirdetményekkel érintett felületek rögzítésre kerülnek. Az érintett társasházakat megkeressük. A küldött hozzájárulásuk beérkezése függvényében kerül sor az Erzsébetváros Kft.-től árajánlat bekérésére, a firkamentesítés elvégeztetésére. Év közben az igények megnövekedése miatt az éves keretet nettó 1,5 millió forinttal meg kellett emelni.
* **játszótéri eszközök, ütéscsillapító burkolatok rendszeres, havi karbantartása, javítása** – Folyamatosan történik a játékok ellenőrzése, karbantartása, szükség szerinti javítása.
* Idén vált esedékessé a **játszótéri eszközök időszakos biztonsági, szabványossági felülvizsgálata, ellenőrzése**.
* **talajvízfigyelő kutak ellenőrzése, méréssorozat elvégzése évi 2 alkalommal.** A hatályos vízjogi üzemeltetési engedély szerint monitoring kutak vizsgálatának elvégeztetése, éves adatszolgáltatás, FAWA adatszolgáltatás, TSONLINE adatszolgáltatás teljesítése

Jelentős energiát emészt fel a Városüzemeltetési Irodára érkező, de sokszor nem a hatáskörébe tartozó nagyszámú lakossági megkeresések, panaszok, kérések kezelése, megválaszolása.

***Zöldfelület-fenntartás és környezetvédelem***

Budapest Főváros VII. kerület Erzsébetváros Önkormányzata közigazgatási területén található, önkormányzati tulajdonú zöldterületek fenntartási munkálatai valamint a környezetvédelem területén az Iroda az alábbi feladatokat látta el:

* alapvető zöldfelület-fenntartási, parkberendezés karbantartási munkák, kisebb zöldfelület-fejlesztési munkák az Erzsébetváros Kft.-vel kötött zöldfelület-fenntartási közszolgáltatási szerződés keretében
* egynyári és kétnyári növények ültetése, hagymás növények ültetése
* meglévő faállomány ápolása (gallyazás)
* beteg és veszélyes fák kivágása, pótlása
* planténeres növények gondozása, virágtartó oszlopok telepítése
* játszótéri eszközök rendszeres karbantartása, a homokozók nyári időszakban történő fertőtlenítése
* a fás szárú növények védelméről szóló 346/2008. (XII. 30.) Korm. rendelet alapján jegyzői hatáskörbe tartozó, közterületre vonatkozó hatósági eljárások lefolytatása.

A fentiek szerint ellátott feladatok a számok, eredmények tükrében:

* A zöldfelület-fenntartás éves feladat-ellátási díja 2023. évben **bruttó 345.893.274,- Ft.** A 2023. évi keretösszegből 2023. január 1. és szeptember 30. közötti időszakban **239.682.127,- Ft** összeg került felhasználásra.
* Elültetésre került: **22.400 db egynyári** (begónia, árvacsalán) és **18.000 db árvácska** és **3.000 db virághagyma** (tulipán, nárcisz), valamint elvetésre került **1,5 kg virágmag** mindösszesen 136 négyzetméter felületen.
* A zöldfelületek tápanyagellátását, tápanyag utánpótlását folyamatosan végeztük és végezzük (fák, cserjék, egynyári növények, gyepfelületek, planténerek).
* Az idei évben is kiemelten kezeltük a meglévő gyepfelületek gondozását. Öntözőrendszereink felújítása és kiépítése következtében három helyszínen mindösszesen **3.394 négyzetméteren rendeltünk meg gyepfelújítást** (Rózsák tere, Almássy tér, Százház park).
* **17 db** **virágoszlop**ot helyeztünk ki a Garay téren. A virágoszlopokon mindösszesen 1.700 db begónia került beültetésre.
* A meglévő oszlopos virágtartókra **2.322 db,** cserépben **9.288 db futó muskátlit** telepítettünk.
* A 2023. évben **42 db fa gallyazását és ápolását** végeztettük el, 23 db fa esetében a következő évre húzódnak át a faápolási munkálatok.
* **8** esetben végeztünk **tuskómarást** (Rózsák tere, Barát utca).
* Az év során **1 db fakivágásra** **került sor** balesetveszély miatt (Carl Lutz park), **2 db** fa esetében - a fa egyedek rossz állapota miatt - **fakivágási engedéllyel** rendelkezünk.
* 2023. évben ezidáig **26 darab** **planténeres faültetés,** továbbá **48 darab talajszinti**  faültetés valósult meg. Mindezt kiszáradás, rongálás, valamint előző évi fakivágás miatti pótlás indokolta. 2023. november hónapban további **47** **darab fapótlást** rendeltünk meg **(**25 darab planténeres, 22 darab talajszinti).
* Az idei évben **17 db** gazdátlan és gondozatlan planténert szállítottunk be a közterületről (Dob utca 75-81.) és újítottuk fel. A planténerek kihelyezése és növényesítése jelenleg folyamatban van.
* „Közösségi költségvetés-lakossági javaslatok” program keretében **8 db planténer** és **24 db oszlopos virágtartó** került az idei évben kihelyezésre.
* 2023. november 30. napjáig befejezésre kerül a közterületi padfelújítás II. üteme. Ez a projekt 8 kerületi helyszínen több mint 100 pad megújulását eredményezi (Bethlen Gábor tér, Almássy tér, Hutyra F. park, Városligeti fasor 11-51., Damjanich utca 6-52., Huszár utca, Szenes Hanna park, Belvárosi pihenőpark).
* Az idei évben **4 helyszínen építettünk ki öntözőrendszert**: Garay tér és környéke, Rózsák tere, Lövölde tér, Százház park).
* **3 helyszínen felújítottuk a már meglévő öntözőrendszert**: Madách tér, Herzl Tivadar tér, Almássy tér.
* A Janikovszky Éva park öntözőrendszerének garanciális javíttatását elvégeztettük.
* Az öntözőrendszer kiépítés és felújítás következtében az alábbi helyszíneken valósult meg **komplex növényesítés**:
  + Madách Imre tér – elültetésre került 1.771 db cserje és évelő
  + Barát utca – telepítésre került 1.273 db cserje és évelő
  + Folyamatban van a Garay tér növényesítése – 1.346 db növény kerül kiültetésre
  + Verseny utca - Jobbágy utca sarok növényesítése 170 db cserje és évelő
  + Reformáció parkban közösségi növényültetés keretében 350 db cserje került kiültetésre
* A takarítási világnap alkalmából **210 db cserje** került elültetésre planténerekbe.
* Két alkalommal került sor kijelölt eljáró hatóságként VI. kerületi 3 db fával kapcsolatosan eljárás lefolytatására.
* Két ügyben összesen 2 db fa kivágását – Thököly út és Erzsébet krt. - jelentette be utólagosan a Főkert Divízió. A fákat rossz állapotuk miatt elkerülhetetlenül szükséges volt eltávolítaniuk a közterületről, az utólagos bejelentés tudomásul vétele mellett a tulajdonos Budapest Főváros Önkormányzata helyben történő 2 db fa egy éven belüli pótlására került kötelezésre.

***Zöldfelület fejlesztés***

* Kéthly Anna tér zöldfelületi megújításának terveztetése megtörtént.
* Almássy utca terveztetése megtörtént.
* Nefelejcs utca (Damjanich - Dembinszky között) terveztetése megtörtént.
* Közbeszerzési eljárás kiírásra került ágyásvédő kerítések gyártása és telepítése tekintetében.
* Megrendelésre került az Almássy téren a dobogó helyén növénysziget kialakítása

***Köztisztaság***

Erzsébetváros köztisztaságának biztosítása érdekében az alábbi feladatok elvégzésére került sor az Iroda közreműködésével 2023. évben:

* **közterületi köztisztasági feladatok** ellátása az Erzsébetváros Kft-vel: havonta átlagosan (1-9. hó átlaga) **8.160.296 m2-en,** **takarítási munkálatok** végzése (járdák és parkolósávok kézi takarítása, gépi takarítása és magasnyomású vizes takarítása, közparkok hétvégi takarítása, kutyafuttató bio tisztítószerrel történő kezelése); **utcai szemetesek ürítése, a takarítás során átlagosan havi 30 560 kg** **hulladék**, illetve a közterületekről átlagosan havi **7 960 kg** **illegális lom** elszállítása; tavaszi-, nyári-, őszi **nagytakarítás során összesen átlagosan 379 886 m2-en közterületi bio-vegyszeres takarítás** elvégzése.
* **évi 2 alkalommal a hatályos vízjogi üzemeltetési engedély szerint monitoring kutak** vizsgálatának elvégeztetése; éves adatszolgáltatás, FAWA adatszolgáltatás, TSONLINE adatszolgáltatás teljesítése,
* Magyar Energetikai és Közmű- szabályozási Hivatal részére adatszolgáltatás készítése 2020.-2021.-2022. évekre vonatkozóan,
* **karácsonyi díszítővilágítás megszervezése;**
* Folyamatban van az Erzsébetváros Kft. –vel 2022. évben megkötött bonyolítói szerződés teljesítése: **hulladékgyűjtők** beszerzése, telepítése, valamint meglévő hulladékgyűjtők javítása tárgyakban, mindösszesen bruttó 25.097.105,-Ft összegben.
* 2023. év során **19 kg elhullott állati tetem, illetve a közterületre illegálisan kihelyezett csont, hús** került elszállíttatásra.
* **161 db lakossági köztisztasági, hulladékgyűjtőkkel kapcsolatos észrevétel került megválaszolásra,**
* **2 db mobil illemhely** bérlése, szervizeléssel (Kürt u., Reformáció park területén) tárgyú szerződés keretében a 2022. július 21. napjától kezdődően a Kürt utcai illemhely szervizelésére napi két alkalommal kerül sor, valamint 2023. október 2. napján a Reformáció park területéről a mobil illemhely elszállítására került sor és a szolgáltatás lemondására.
* **köztéri illemhelyek üzemeltetése és karbantartása** tárgyában az Erzsébetváros Kft-vel kötött szerződés teljesítése folyamatosan megvalósul – jelenleg hatályos szerződés 2022. november 01.-2023. december 31. közötti időszakban - br. 30.440.618,-Ft keretösszeg értékben,
* **kutyafuttatók karbantartása** tárgyában az Erzsébetváros Kft.-vel szerződés 2022. december 21. napján került megkötésére bruttó 12.573.000,-Ft összeggel, melyet havi rendszerességgel végeztek. Ezen szerződés keretében folyamatosan megvalósul a kutyafuttatók területén a gyöngykavics egyenletességének biztosítása, valamint a kutyatulajdonosok által a futtatóban hagyott kutyaürülék összeszedése.
* **épületek, műemlékek, építmények, utcabútorok felületéről falfirkák, graffiti, plakátok, hirdetmények, ragasztványok eltávolítása -** lakossági és képviselői bejelentést vagy az utcák helyszínelését követően, a firkával, hirdetményekkel érintett felületek rögzítésre kerülnek, az érintett társasházak megkeresésünkre küldött hozzájárulásuk beérkezése függvényében kerül sor az Erzsébetváros Kft.-től konkrét árajánlat bekérésére, a firkamentesítés elvégeztetésére
* **utcanévtáblák, információs táblák készítése –** igény szerint, előzetes árajánlat alapján eseti megrendelés alapján történik
* 2022. évben bonyolítói szerződés megkötésére került sor az Erzsébetváros Kft.-vel,

1db keskeny kialakítású takarítógép beszerzése tárgyában bruttó 26.600.000,-Ft összegben, valamint 2 db teherautó, beszerzése tárgyában bruttó 22.781.472,-Ft összegben, amely teljesítése folyamatban van.

* Az Erzsébetváros Kft.-vel 2022. évben létrejött bonyolítói szerződés keretében megvalósult kertészeti gépek – fűnyíró traktor, 2 db sövénynyíró, 1 db magassági motoros sövényvágó, 1 db láncfűrész beszerzése bruttó 2.750.000,-Ft összegben.
* Szerződés megkötésére került sor szakcéggel a lomtalanítással érintett napokon Budapest Főváros VII. kerület Rózsák tere 4-5. környezetében veszélyes hulladék, veszélyes összetevőket tartalmazó hulladék, illetve elkülönítetten kezelendő hulladékok átvételére ideiglenes gyűjtőpont felállítása üzemeltetése tárgyában bruttó 2.540.000,-Ft összeggel.

***Közútkezelői feladatok***

Erzsébetváros Önkormányzatának tulajdonában álló utak kezelőjeként:

* közútkezelői, tulajdonosi és munkakezdési (burkolatbontási) hozzájárulásokat adtunk ki a közterületeket érintő közmű rekonstrukciós és egyéb felújítási munkák elvégzéséhez
* figyelemmel kísértük a közutak állapotát, gondoskodtunk a közvetlen balesetveszélyt jelentő kátyúk és egyéb hibák kijavításáról, valamint pollerek, kerékpártámaszok helyreállítási és javítási munkáit láttuk el, intézkedtünk a rendkívüli igénybevételt követően hiányzó, vagy nem megfelelően elvégzett helyreállítási munkák pótlására
* felhívtuk a közművek üzemeltetőinek figyelmét a meghibásodott közművezetékek- és az abból eredő burkolatjavítási munkák elvégzésére, a baleset- és botlásveszélyes aknafedlapok javítására, vagy cseréjére
* rendszeres egyeztetéseket folytattunk a Budapest Közút Zrt.-vel a kezelésükben álló, Erzsébetváros közigazgatási területén található közutak tekintetében szükséges javítási, útburkolati jel festési munkák elvégzése érdekében, valamint forgalomtechnikai kérdésekben
* segítséget nyújtottunk az Erzsébetvárosi Rendészeti Igazgatóság intézkedései során felmerülő forgalomszabályozási, vagy egyéb kérdések tisztázásában és megoldásában
* részt vettünk a mikromobilitási pontokkal kapcsolatos Belső-Erzsébetváros területén kívül eső közterületekre vonatkozó egyeztetéseken, közreműködtünk a gyűjtőhelyekre alkalmas helyszínek kijelölésében, a helyszínek tervezésében, kivitelezésében
* kezeltük a lakossági bejelentéseket, panaszokat, egyéb észrevételeket
* Erzsébetvárosban megvalósított forgalomcsillapítással kapcsolatban
  + Erzsébetváros közterületén különböző helyszíneken telepítendő mikromobilitási pontok megépítésével, valamint kizárólagos lakossági parkolóhelyek kialakításával kapcsolatban szakmai segítséget nyújtottunk, és tartottuk a kapcsolatot a projektek megvalósítására szerződött EVIN Zrt.-vel
  + folyamatos szakmai konzultációt folytattunk a Kabinet és a forgalomtechnikai kezelő BKK Zrt. által koordinált egyeztetéseken, közreműködtünk az információk szükség szerinti továbbításában.

A fenti feladatok ellátása számokban, az eredményeket illetően az alábbiak szerint alakult a 2022. decemberi közmeghallgatás óta eltelt időszakban:

* 25 db közútkezelői hozzájárulást, illetve nyilatkozatot adtunk ki
* 20 db tulajdonosi hozzájárulást adtunk ki
* 7 db munkakezdési (burkolatbontási) hozzájárulást adtunk ki
* 115 különböző helyszínen végeztettünk az úttesten és a járdán található úthibák balesetveszély elhárítási és javítási munkákat összesen bruttó 29.413.073,- Ft összegben.

***Közbeszerzésekkel kapcsolatos feladatok***

A Városüzemeltetési Iroda közreműködik a Polgármesteri Hivatal illetve az Önkormányzat és intézményeinek üzemeltetési tárgyú közbeszerzési eljárásaiban, külön hangsúllyal az energia közbeszerzésekre.

**Villamos energia vásárlása 2023-2024 évre:**

„Budapest Főváros VII. Kerület Erzsébetvárosi Polgármesteri Hivatal, mint vezető ajánlatkérő, a Budapest Főváros VII. Kerület Erzsébetváros Önkormányzata, az Erzsébetvárosi Bóbita Óvoda, az Erzsébetvárosi Brunszvik Teréz Óvoda, az Erzsébetvárosi Csicsergő Óvoda, az Erzsébetvárosi Dob Óvoda, az Erzsébetvárosi Kópévár Óvoda, az Erzsébetvárosi Nefelejcs Óvoda, a Bischitz Johanna Integrált Humán Szolgáltató Központ, az ERöMŰVHÁZ Nonprofit Kft., az Erzsébetváros Rendészeti Igazgatósága, az EVIN Nonprofit Zrt., valamint az Erzsébetvárosi Piacüzemeltetési Kft. részére **villamos energia vásárlása 2024. évre”** tárgyában gyorsított tárgyalásos közbeszerzési eljárás lefolytatását készítette elő.

Az elmúlt időszakban az energiaárak nagyon hektikussá váltak és a korábbi években tapasztalt árszintek sokszorosára nőttek. Az ajánlatkérőnek a folytonos árváltozások között, időigényes képviselő testületi eljárással kellett meghatároznia az eljárás megindításához szükséges fedezet mértékét.

Továbbá az infláció miatt folyamatosan növekvő villamosenergia árakra és az villamosenergia árát jelentősen befolyásoló, folyamatosan romló HUF/EURO árfolyamra miatt a jelen több százmillió forint becsült értékű beruházás esetében - a közpénzek felhasználásakor a hatékony és felelős gazdálkodás elvét szem előtt tartva való eljárást előíró közbeszerzési alapelvre tekintettel - az Ajánlatkérő a gyorsított eljárás alkalmazásával kívánja a jelen eljárásban a szerződéseket megkötni

**Villamos energia vásárlása Budapest Főváros VII. Kerület Erzsébetvárosi Polgármesteri Hivatal** (továbbiakban: Ajánlatkérő) 2023. október 5. napján a Kbt.-ben rögzített feltételek fennállására tekintettel uniós, hirdetménnyel induló tárgyalásos közbeszerzési eljárást indított, így ennek a közbeszerzési eljárása jelenleg folyamatban van, a részvételi szakasz lezárásáról a bírálóbizottság 2023. november 06.-án döntött. A szerződéskötés december második felében várható.

**Földgázenergia vásárlása 2023-2024. évre:**

Budapest Főváros VII. Kerület Erzsébetvárosi Polgármesteri Hivatal, mint vezető ajánlatkérő, továbbá az Erzsébetvárosi Bóbita Óvoda, az Erzsébetvárosi Brunszvik Teréz Óvoda, az Erzsébetvárosi Csicsergő Óvoda, az Erzsébetvárosi Dob Óvoda, az Erzsébetvárosi Magonc Óvoda, az Erzsébetvárosi Kópévár Óvoda, az Erzsébetvárosi Nefelejcs Óvoda, a Bischitz Johanna Integrált Humán Szolgáltató Központ, az ERöMŰVHÁZ Nonprofit Kft., az EVIN Nonprofit Zrt., valamint az Erzsébetvárosi Piacüzemeltetési Kft. Felhasználó, mint ajánlatkérő a TED-en 2023. július 21. napján, 2023/S 139-443956 számon megjelent részvételi felhívással Uniós, Hirdetménnyel induló tárgyalásos közbeszerzési eljárást indított „Földgáz beszerzése a 2023-2024 gázévre” tárgyban. (EKR001179792023)

**2023. szeptember 1-jén 10.00 órai időpontban meghatározott ajánlattételi határidőig** az alábbi **2 darab** ajánlat érkezett:

**E.ON Energiamegoldások Korlátolt Felelősségű Társaság**

|  |  |
| --- | --- |
| Teljes összköltség HUF (a kiadott excel tábla „D20” cellája) | **197.119.447 Ft** |

**MVM Next Energiakereskedelmi Zrt.**

|  |  |
| --- | --- |
| Teljes összköltség HUF (a kiadott excel tábla „D20” cellája) | **159.931.841** |

Az ajánlatok átvizsgálását követően a műszaki-szakmai szakértő szervezet, az ECORISK Management Consulting Kft. beszerzési igazgatója (közbeszerzés tárgya szerinti szakértelemmel rendelkező bírálóbizottsági tag) megállapította, hogy az ajánlatok műszaki-szakmai szempontból megfelelőek.

A tárgyi közbeszerzési eljárása **eredményes** lett**,** és a legalacsonyabb árat tartalmazó ajánlatot tevő a **MVM Next Energiakereskedelmi Zrt.** lett a közbeszerzési eljárás **nyertese** nettó **159.931.841,-** Ft összköltséggel.

Az eredményes közbeszerzési eljárás eredményeképpen megkötött szerződések aláíratása megtörtént 2023. szeptember 29-én.

**Papír-írószer, irodaszer beszerzés**:

A Polgármesteri Hivatal 2023. június 21. napján az Elektronikus Közbeszerzési Rendszerben eljárást indított a közbeszerzésekről szóló 2015. évi CXLIII. törvény (a továbbiakban: Kbt.) 117. §-a szerint „Papír-írószer, irodaszer beszerzés” tárgyban. (EKR000964612023) A közbeszerzési eljárásban az ajánlattételi határidő végéig 2 (kettő) gazdasági társaság tett ajánlatot, az I-COM IRODAELLÁTÁS Kft., valamint a PROFIL-COPY 2002 Kft. A közbeszerzési eljárás eredményes volt. Az eljárás nyertese az I-COM IRODAELLÁTÁS Kft. lett. A közbeszerzési eljárás eredményeképpen megkötött szerződés 12 hónap időtartamra került megkötésre 2023. novemberében.

**Tisztítószer beszerzés:**

Új közbeszerzést kellett kiírni a Polgármesteri Hivatal és az Óvodák részére. A Polgármesteri Hivatal 2023 novemberében az Elektronikus Közbeszerzési Rendszerben eljárás indítását kezdeményezi a közbeszerzésekről szóló 2015. évi CXLIII. törvény (a továbbiakban: Kbt.) 117. §-a szerint „Tisztítószer beszerzés” tárgyban. A közbeszerzési eljárás eredményeképpen megkötött szerződés 12 hónap határozott időtartamra kerülne megkötésre.

***Pályázatokkal kapcsolatos feladatok***

***Az Önkormányzat által meghirdetett pályázatok:***

***2023. évi Erzsébetváros Kertje Pályázat***

A 2023. Erzsébetváros Kertje pályázatra mindösszesen 5 pályázat érkezett. A díjazottak részére bruttó 840.000,- Ft kerül kifizetésre.

***2023. évi Növényesítési Pályázat***

A 2023. évi Növényesítési Pályázatra 2023. október 30. napjáig **22 db pályázat érkezett** be mindösszesen **5.132.093,- Ft** összegben. 10 db pályázat jóváhagyásra került, 12 db pályázat elbírálása folyamatban van.

***2023. évi Kerékpártárolók/kerékpártámaszok kialakításának támogatása Pályázat***

Budapest Főváros VII. kerület Erzsébetváros Önkormányzata 2023. évi kerékpártárolók/kerékpártámaszok kialakításának támogatására kiírt pályázatára 2023.október 31. napjáig **36 pályázat érkezett be**, mindösszesen **6.584.686,-Ft** összegben.

8 db pályázat jóváhagyásra került, 28 pályázat elbírálása folyamatban van.

A pályázat kiírásakor az Önkormányzat költségvetésében **5.000.000 Ft,** azaz ötmillió forint **támogatási keret állt rendelkezésre** a jelen pályázaton résztvevő nyertes pályázók részére.

***2023. évi Szén-monoxid érzékelő készülék igénylésére vonatkozó pályázat***

Budapest Főváros VII. kerület Erzsébetváros Önkormányzata **2023**. évi költségvetésében összesen **3.900.000 forint** összegű keretet különített el szénmonoxid-érzékelők beszerzésének támogatására.

Összesen **125 db pályázat** került benyújtásra 224 db szén-monoxid érzékelő berendezés igényléssel.

2022. évben beszerzett szén-monoxid érzékelőkből megmaradt készülékek kerültek kiosztásra első körben (138 db), majd **beszerzésre került 1 518 920 forint** értékben berendezés.

Az érzékelők szétosztása a pályázók részére megtörtént.

***2023. évi Hevederzár felszerelésének támogatására vonatkozó pályázat***

Budapest Főváros VII. kerület Erzsébetváros Önkormányzata 2023. évi költségvetésében összesen 100.000 forint összegű keretet különített el a hevederzár felszerelésének támogatására. A pályázati felhívásra 2023. évben nem érkezett pályázat.

***2023. évi Társasház kapufigyelő rendszer kialakítására kiírt pályázat***

Budapest Főváros VII. kerület Erzsébetváros Önkormányzata 2023. évi költségvetésében **1.000.000 forintos** támogatást biztosított lakóközösségek és önkormányzati intézmények részére kapufigyelő rendszer kialakításának támogatására.

A pályázaton **7 db társasház** indult, melyekből 4 db társasház pályázati anyaga igényelt hiánypótlást. A támogatás összege meghaladta a költségvetési összeget, így a Városüzemeltetési Bizottság úgy döntött, hogy javasolja a Képviselő-testületnek, hogy a Budapest Főváros VII. Kerület Erzsébetváros Önkormányzata 2023. évi költségvetéséről szóló 3/2023. (II.15.) önkormányzati rendelete „7306 Központilag kezelt közrendvédelmi, környezetvédelmi pályázatok és feladatok” Kapufigyelő rendszer kiépítése pályázat sort emelje meg 461 727 forinttal.

A 4 db társasházból 3 társasház közös képviselője teljesítette hiánypótlási kötelezettségét. A fennmaradó 1 db társasház nem pótolta hiányosságát. Igy a Városüzemeltetési Bizottság döntése alapján összesen **1 211 727 forint** támogatásban részesültek.

A támogatási szerződések megkötése folyamatban van.

***Tiszta utca rendes ház 2023. pályázat***

Budapest Főváros VII. kerület Erzsébetváros Önkormányzata Képviselő-testülete a „Tiszta utca, rendes ház” pályázat létrehozásáról szóló 19/2022. (IV. 13.) önkormányzati rendelete és Budapest Főváros VII. kerület Erzsébetváros Önkormányzata Városüzemeltetési Bizottságának 40/2023. (II. 27.) döntése alapján a „Tiszta utca, rendes ház 2023. pályázat” meghirdetésre került. A pályázat az együttműködési időszak szakaszban van 2023. december 31. napjáig 25 pályázó részvételével. A díjazás összesen bruttó keretösszege 11.500.000,-Ft.

***2023. évi Magasnyomású mosóberendezés támogatása pályázat***

Budapest Főváros VII. kerület Erzsébetváros Önkormányzata Képviselő-testülete a 64/2023. (IV. 18.) döntése alapján pályázatot hirdetett 2023. évben második alkalommal, magasnyomású mosó berendezés beszerzésének támogatására társasházak részére, 5.000.000,-Ft támogatási keretösszeg biztosításával. A felhívásra 5 db pályázat érkezett.

***Üzemeltetési feladatok***

2023. évben. a korábbi évekhez hasonlóan a Városüzemeltetési Iroda gondoskodott a Polgármesteri Hivatal irodaépületeiben, valamint telephelyein és üdülőiben a folyamatos működtetés feltételeiről**.**

Mind az Üdülők, mind pedig a Hivatal üzemeltetése tekintetében 2023. évben a legfőbb feladat a hatósági elvárásoknak való megfelelés, valamint az üzembiztonság szem előtt tartása mellett munkavállalók és látogatók komfortérzetének fenntartása, javítása volt.

A 2023. május 7-ére kitűzött ukrán nemzetiségi időközi választás lebonyolításában alapvető támogatói (mind szervezési, mind logisztikai) feladatok ellátásában közreműködött.

Ezen felül az Önkormányzat és a Hivatal által szervezett események, rendezvények logisztikai és szervezési támogatásában is jelentős szerepvállalás jellemezte az Irodát.

A működtetéssel és egyedi igényekkel összefüggő beszerzési eljárásokat kezelte a költséghatékonyság figyelembevétele mellett.

Jövőben ellátandó üzemeltetési feladatok

* **beruházások, felújítások terén:** szükségesnek találjuk a Hivatal épületeiben található esővíz elvezetés korszerűsítését. Az Erzsébet krt. 6. és a Garay utca 5. szám alatti található irodaépületek beltéri homlokzatával összefüggő épületgépészeti, valamint építőipari felújításokat. Ruzsina üdülő beüzemelésével kapcsolatos beruházásokat, melynek eredményeképpen az üdülő ismét fogadhatna vendégeket.
* **a közbeszerzésekkel kapcsolatos feladatok** a társirodák beszerzési igényeinek függvényében is alakulnak, várhatóan a lefolytatandó eljárások zömét továbbra is az Iroda által megvalósítandó beszerzések teszik majd ki. A 2024. év közbeszerzési feladatai a költségvetés elfogadását követően ütemezhetőek.
* **üzemeltetési feladatok**: továbbra is gondoskodunk a Polgármesteri Hivatal, esetenként az óvodák, valamint az Önkormányzat tulajdonát képező üdülők üzemeltetéséről, karbantartásáról.
* **2024. június 9.-én tartandó európai uniós parlamenti és önkormányzati választás**: 2024. évben egy napon kerül sor az **európai uniós parlamenti és önkormányzati választás lebonyolítására.** A Városüzemeltetési Iroda hasonlóan a 2022. évi országgyűlési választások, népszavazás, valamint a 2022. évi népszámlálás szervezésében és lebonyolításában a 2024. évi európai uniós parlamenti és önkormányzati választás esetében továbbra is szerepet vállal. Az ezzel kapcsolatos előkészületek már elkezdődtek.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2024. (I.24.) határozata a Polgármesteri Hivatal 2023. évi tevékenységéről szóló jegyzői beszámoló elfogadásáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy a Polgármesteri Hivatal 2023. évi tevékenységéről szóló jegyzői beszámolót elfogadja.

**Felelős:** Niedermüller Péter polgármester

**Határidő:** azonnal

Budapest, 2024. január 15.

Tóth János

jegyző