|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve:

Pénzügyi és Kerületfejlesztési Bizottság

Művelődési, Kulturális és Szociális Bizottság

**ELŐTERJESZTÉS**

**A Képviselő-testület 2024. január 24 - ei**

**rendkívüli ülésére**

**Tárgy:**  Döntés a 2024. évi húsvéti ajándékutalványok beszerzéséről

**Készítette:**

dr. Jávori Péter

Városüzemeltetési Iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni**.

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzatának Képviselő-testülete 318/2023. (X.18.) határozata alapján 2023. karácsonyára 13.473 jogosult számára, egyenként 20.000 forint névértékű ajándékutalványt vásárolt a határozatban megjelölt kedvezményezetti kör számára.

A határozat 1. pontja szerint 2023. december 1. és 2024. február 29. között történik az ajándékutalványok átadása.

Javaslom, hogy az Önkormányzat 2024. húsvétjára aktuálizált jogosulti kör számára egyenként 20.000 forint névértékű ajándékutalványt vásároljon annak érdekében, hogy 2024. március 1. és április 30. között átadásra kerülhessenek az ajándékutalványok.

A jogosulti kör: *a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdése alapján* – 2024. január 24. napját megelőzően – VII. kerületi lakóhelyet létesített azon személyek

* akik 2024. március 31-ig betöltik a 60. életévüket és a társadalombiztosítási nyugellátásról szóló 1997. évi LXXXI. törvény 6. § szerint nyugellátásra jogosultak;
* akik 2024. március 31-ig betöltik a 65. életévüket;
* kiskorú gyermekenként azon családok, ahol a gyermek(ek) 2024. március 31-ig nem tölti(k) be a 18. életév(ük)et;
* azon 2024. január 24. napja és 2024. március 31. között született, VII. kerületi lakóhellyel rendelkező újszülött gyermekek, akiknek a törvényes képviselője 2024. január 24. napját megelőzően VII. kerületi lakóhelyet létesített;
* akik a megváltozott munkaképességű személyek ellátásairól és egyes törvények módosításáról szóló 2011. évi CXCI. törvény 22. §-a szerint megváltozott munkaképességűek;
* akik a fogyatékos személyek jogairól és esélyegyenlőségük biztosításáról szóló 1998. évi XXVI. törvény 4. § a) pontja szerint fogyatékos személyek;
* akik az összevont adóalap adóját csökkentő kedvezmények igénybevétele szempontjából súlyos fogyatékosságnak minősülő betegségekről szóló 335/2009. (XII.29.) Kormányrendelet szerinti súlyos fogyatékosságban és fogyatékosságban szenvedő személyek.

Az ajándékutalványok beszerzésének fedezete az Önkormányzat *2024. évi átmeneti gazdálkodás szabályairól szóló önkormányzati rendelet*e szerint a vásárlási utalványok beszerzésére 270.000e forint összegben, a beszerzéshez kapcsolódó adók, járulékokra 89.100 e forint biztosított.

Budapest Főváros VII. kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) önkormányzati rendelet 5. § (2) bekezdése alapján „a Képviselő-testület gyakorolja a tulajdonosi jogokat a nettó ötvenmillió forint forgalmi értéket meghaladó vagyonelemről, vagy vagyonösszességről rendelkező döntések (tulajdonjog átruházás, bármilyen jogcímen történő hasznosítás, vagyonkezelésbe adás, haszonélvezeti jog alapítása, valamint minden más, nem nevesített jogcímen történő tulajdonosi joggyakorlás, ide nem értve az Ör. 24.§ (2) bekezdése szerinti ún. nem nevesített tulajdonosi nyilatkozatok megtételét) esetében”.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2024. (I.24.) határozata 2024. évi húsvéti ajándékutalványok beszerzéséről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. 2024. március 1. és 2024. április 30. között jogosultanként 20.000 forint névértékű utalványt ad azon jogosultak számára, akik a polgárok személyi adatainak és lakcímének nyilvántartásáról szóló 1992. évi LXVI. törvény 5. § (2) bekezdése alapján 2024. január 24-ét megelőzően VII. kerületi lakóhelyet létesítettek és
   1. akik 2024. március 31-ig betöltik a 60. életévüket és a társadalombiztosítási nyugellátásról szóló 1997. évi LXXXI. törvény 6. § szerint nyugellátásra jogosultak;
   2. akik 2024. március 31-ig betöltik a 65. életévüket;
   3. kiskorú gyermekenként azon családok, ahol a jogosult gyermek(ek) 2024. március 31-ig nem tölti(k) be a 18. életév(ük)et;
   4. kiskorú gyermekenként azon családok, ahol 2024. január 24. napja és 2024. március 31. között született a jogosult gyermek;
   5. akik a megváltozott munkaképességű személyek ellátásairól és egyes törvények módosításáról szóló 2011. évi CXCI. törvény 22. §-a szerint megváltozott munkaképességűek;
   6. akik a fogyatékos személyek jogairól és esélyegyenlőségük biztosításáról szóló 1998. évi XXVI. törvény 4. § a) pontja szerint fogyatékos személyek;
   7. akik az összevont adóalap adóját csökkentő kedvezmények igénybevétele szempontjából súlyos fogyatékosságnak minősülő betegségekről szóló 335/2009. (XII.29.) Kormányrendelet szerinti súlyos fogyatékosságban és fogyatékosságban szenvedő személyek.
2. az utalványokat személyesen, vagy írásos meghatalmazás birtokában lévő meghatalmazott veheti át.

Minden esetben szükséges a jogosultság igazolásához jogosulti lakcímet igazoló hatósági igazolvány, meghatalmazás esetén a meghatalmazott személyi igazolványa, lakcímet igazoló hatósági igazolványa és a meghatalmazás.

Ezen felül szükséges:

1. a) esetben: nyugellátás megállapításáról szóló határozat, nyugdíjközlő lap vagy ellátottak utazási igazolványa;

1. c) és d) esetben: meghatározott jogosult gyermek törvényes képviselője által a jogosultságot igazoló iratok bemutatása;

1.e) és f) esetben: különösen a fogyatékossági hatósági igazolvány vagy Budapest Főváros Kormányhivatala vagy bármely vármegyei kormányhivatal rehabilitációs hatósága által kiállított komplex minősítés, szakhatósági állásfoglalás, hatósági bizonyítvány, rehabilitációs ellátás tárgyában hozott határozat, rokkantsági ellátás tárgyában hozott határozat, egészségkárosodási és gyermekfelügyeleti támogatás tárgyában hozott határozat, fogyatékosság tárgyában hozott határozat, fogyatékossági támogatás vagy vakok személyi járadéka megállapításáról szóló határozat; nyugdíjközlő lap;

1. g) esetben: a súlyos fogyatékosság minősítéséről és igazolásáról szóló 49/2009. (XII.29.) EüM rendelet szerinti igazolás.

1. felkéri a polgármestert, hogy gondoskodjon 270.000 ezer forint értékű ajándékutalvány beszerzéséről.

**Felelős:** Niedermüller Péter polgármester

**Határidő:** 1. pont tekintetében azonnal, 2-3. pont tekintetében: 2024. március 1.

Budapest, 2024. január 9.

Niedermüller Péter

polgármester

Előterjesztés melléklete:

- 318/2023. (X.18.) számú Képviselő-testületi határozat