|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2024. január 24 - ei

rendkívüli ülésére

**Tárgy:**  Javaslat a Bischitz Johanna Integrált Humán Szolgáltató Központ Alapító okiratának módosítására

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Bischitz Johanna Integrált Humán Szolgáltató Központ Alapító okiratának 5.2 „*A költségvetési szervnél alkalmazásban álló személyek jogviszonya*” pontjában szereplő 326/2013. (VIII.30.) Kormányrendeletet a pedagógusok új életpályájáról szóló 2023. évi LII. tv. (továbbiakban: Törvény) végrehajtásáról szóló 401/2023. (VIII. 30.) Kormányrendelet 136. §-a 2024. január 1. napjával hatályon kívül helyezte.

A Törvény rendelkezései alapján a bölcsődei ellátásban foglalkoztatott munkavállalók foglalkoztatási jogviszonya 2024. január 1-jét követően nem alakul át köznevelési foglalkoztatási jogviszonnyá, ők továbbra is közalkalmazotti jogviszony vagy munkaviszony alapján kerülnek foglalkoztatásra, azonban a Törvény egyes rendelkezéseit a gyermekek védelméről és a gyámügyi igazgatásról szóló 1997. évi XXXI. törvény 15. §-ának 2024. január 1-jén hatályba lépő (10b) és (10c) bekezdései alapján esetükben is alkalmazni kell.

A jogszabályváltozás miatt az Intézmény hatályos alapító Okiratának 5.2. pontját módosítani szükséges az alábbiak szerint:

A táblázatban áthúzva szerepelnek a törlésre javasolt jogszabályok, illetve félkövér betűtípussal az új jogszabály megjelölése, illetve a 4. pont esetében az 1. pontból áthelyezett jogszabály.

*„5.2. A költségvetési szervnél alkalmazásban álló személyek jogviszonya:*

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közalkalmazotti jogviszony | - a közalkalmazottak jogállásáról szóló 1992. évi XXXIII. törvény  - ~~az egészségügyi tevékenység végzésének egyes kérdéseiről szóló 2003. évi LXXXIV. törvény~~  - 257/2000. (XII.26.) Korm. rendelet a közalkalmazottak jogállásáról szóló 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról  - ~~356/2008. (XII.31.) Korm. rendelet a közalkalmazottak jogállásáról szóló 1992. évi XXXIII. törvény egészségügyi intézményekben történő végrehajtásáról~~  - ~~326/2013. (VIII.30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról~~  - **a pedagógusok új életpályájáról szóló 2023. évi LII. törvény** |
| 2 | munkaviszony | Munka Törvénykönyvéről szóló 2012. évi I. törvény |
| 3 | megbízási jogviszony | Polgári Törvénykönyvről szóló 2013. évi. V. törvény |
| 4 | egészségügyi szolgálati jogviszony | - Az egészségügyi szolgálati jogviszonyról szóló 2020. évi C. törvény  - az egészségügyi szolgálati jogviszonyról szóló 2020. évi C. törvény végrehajtásáról szóló 528/2020. (XI.28.) Kormányrendelet  **-az egészségügyi tevékenység végzésének egyes kérdéseiről szóló 2003. évi LXXXIV. törvény** |

Az Alapító Okirat módosításáról az államháztartásról szóló 2011. évi CXCV. törvény 8/A. § (2) bekezdése alapján a Képviselő-testület jogosult döntést hozni.

*Kérem a Tisztelt Képviselő-testületet az előterjesztés megtárgyalására és a határozati javaslat elfogadására.*

**HATÁROZATI JAVASLAT**

**Budapest Főváros VII. kerület Erzsébetváros Önkormányzata Képviselő-testületének …/2024. (I. 24.) határozata a Bischitz Johanna Integrált Humán Szolgáltató Központ Alapító Okiratának módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. elfogadja a Bischitz Johanna Integrált Humán Szolgáltató Központ (1072 Budapest, Nyár utca 7.) Alapító Okiratának módosítását és az egységes szerkezetbe foglalt Alapító Okiratot jelen határozat 1. és 2. számú melléklete szerinti tartalommal.

2. felkéri a Polgármestert, hogy gondoskodjon a Módosító Okirat elektronikus úton történő aláírásáról, valamint intézkedjen a Módosító Okirat és a módosításokkal egységes szerkezetbe foglalt Alapító Okirat Magyar Államkincstárhoz történő 8 napon belüli megküldéséről.

3. felkéri a Polgármestert, hogy az Alapító Okirat módosításáról tájékoztassa az Intézmény igazgatóját, valamint gondoskodjon a Magyar Államkincstár által záradékolt egységes szerkezetbe foglalt Alapító Okirat Intézmény részére történő megküldéséről.

**Határidő:** az 1-2. pont tekintetében 2024. február 01.

a 3. pont tekintetében a törzskönyvi bejegyzésről szóló értesítés kézhezvételét követően azonnal

**Felelős:** Niedermüller Péter polgármester

Budapest, 2024. január 3.

**Niedermüller Péter**

**polgármester**

Határozati javaslat mellékletei:

1. Módosító okirat

2. Alapító Okirat módosításokkal egységes szerkezetben