|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

**A Képviselő-testület 2024. január 24 - ei**

**rendkívüli ülésére**

**Tárgy:**  Javaslat a Polgármester 2024. évi szabadságtervének jóváhagyására

**Készítette:**

Batóné dr. Mácsai Gyöngyvér

Jegyzői iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A közszolgálati tisztviselőkről szóló 2011. évi CXCIX. törvény (a továbbiakban: Kttv.) 225/A. § (1) bekezdése a következőképpen rendelkezik a főállású polgármester foglalkoztatási jogviszonyáról:

*„(1) A főállású polgármester foglalkoztatási jogviszonya a képviselő-testület és a polgármester között – a (2) bekezdés b) pontja kivételével – választással létrejövő, sajátos közszolgálati jogviszony. A polgármester tekintetében a képviselő-testület gyakorolja a munkáltatói jogokat.”*

A Kttv. 225/C. § (1) – (4) bekezdése a következőképpen rendelkezik a polgármester szabadságára vonatkozó szabályokról:

*(1) A főállású polgármester évi huszonöt munkanap alapszabadságra és tizennégy munkanap pótszabadságra jogosult.*

*(2) A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.*

*(3) Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.*

*(4) A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.”*

A polgármesteri szabadság kiadásának ütemezése igazodik az igazgatási szünethez.

Jelen előterjesztésben a fent hivatkozott jogszabályhelyek alapján a polgármester 2024. évi szabadsága ütemezésének jóváhagyását az alábbiak szerint kezdeményezem:

**A polgármester 2024. évi szabadságának mértéke:**

2022. évi ki nem vett 11 nap

2023. évi ki nem vett 39 nap

2024. évi szabadság

alapszabadság: 25 nap

pótszabadság: 14 nap

Összesen: 89 nap

**A polgármester 2024. évi szabadságának ütemezése**

|  |  |  |
| --- | --- | --- |
| Hónapok megnevezése | Szabadság időtartama | Szabadságon töltött munkanapok száma |
| Január | 2024. január 25-31. | 5 |
| Február | 2024. február 26-29. | 4 |
| Március | 2024. március 18-29. | 10 |
| Május | 2024. május 20-30. | 9 |
| Június | 2024. június 17-28. | 10 |
| Július | 2024. július 1-31. | 23 |
| Augusztus | 2024. augusztus 01-11. | 7 |
| Augusztus | 2024. augusztus 21-25. | 5 |
| Szeptember | 2024. szeptember 23-30. | 6 |
| Összesen: |  | 79 |

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2024. (I.24.) határozata a Polgármester 2024. évi szabadságtervének jóváhagyásáról**

Budapest Főváros VII. Kerület Erzsébetváros Önkormányzatának Képviselő-testülete

* 1. hozzájárul, hogy a Polgármester a 2022. és a 2023. évben ki nem vett szabadságát 2024. évben igénybe vehesse.
  2. a Polgármester 2024. évi szabadságának ütemezését az alábbiak szerint jóváhagyja:
     + 2024. január 25-től 2024. január 31-ig
     + 2024. február 26-tól 2024. február 29-ig
     + 2024. március 18-tól 2024. március 29-ig
     + 2024. május 20-tól 2024. május 30-ig
     + 2024. június 17-től 2024. június 28-ig
     + 2024. július 01-től 2024. július 31-ig
     + 2024. augusztus 01-től 2024. augusztus 11-ig
     + 2024. augusztus 21-től 2024. augusztus 25-ig
     + 2024. szeptember 23-tól 2024. szeptember 30-ig

**Felelős:** Niedermüller Péter polgármester

**Határidő:**2024. december 31.

Budapest, 2024. január 15.

Niedermüller Péter

polgármester