|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

A Képviselő-testület 2024. január 24 - ei

rendkívüli ülésére

**Tárgy:** Javaslat a Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II. 18.) önkormányzati rendeletének - *a pályázat kiírások jóváhagyásának időpontjáról szóló* - módosítására

**Készítette:**

Törőcsik Attila

irodavezető-helyettes

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

2016. február 19-én hatályba lépett Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II.18.) önkormányzati rendelete (a továbbiakban: rendelet), mely rendelet 3. és 3/A §-ai rendelkeznek az Önkormányzati pályázatok kiírásának időpontjáról.

Jelenleg a pályázati kiírások csak az aktuális évi költségvetés elfogadását követően kerülhetnek elfogadásra annak ellenére, hogy a pályázatokra elkülkönített összegről már az átmeneti költségvetés is rendelkezhet.

Az elfogadott 2024. évi átmeneti költségvetés mind a társasházi-, mind az energiahatékonysági és klímavédelmi pályázatra elkülönített összegeket tartalmazza.

A rendelet jelen módosítása a pályázati kiírások egész évben történő elfogadhatóságára vonatkozik.

A Képviselő-testület döntési hatáskörét a Magyarország helyi önkormányzatairól szóló 2011. évi CLXXXIX. törvény 42.§ 1. pontja alapozza meg, mely szerint a képviselő-testület hatásköréből nem ruházható át a rendeletalkotás.

Kérem a Tisztelt Képviselő-testületet az előterjesztés megtárgyalására, valamint a rendelet-tervezet elfogadására.

**Hatásvizsgálat**

Budapest Főváros VII. kerület Erzsébetváros Önkormányzata Képviselő-testületének a társasházaknak nyújtható felújítási támogatásról szóló 7/2016. (II. 18.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. § (2) bekezdése szerint:

1. **A jogszabály társadalmi, gazdasági, költségvetési hatásai**

A rendelet módosítása a társadalomra nézve pozitív hatást fejt ki, az épített környezet minősége, az ingatlanok szerkezeteinek állapota javul. A pályázatra vonatkozóan a szükséges pénzügyi fedezet a mindenkori költségvetési rendeletben/átmeneti költségvetésben biztosított.

1. **A jogszabály környezeti és egészségügyi következményei**

A jogszabály pozitív környezeti és egészségügyi következménnyel jár, mivel a pályázat kiírására lehetővé tett időtartam meghosszabbításával a benyújtott pályázatok számának növekedése várható, ezzel együtt megnövekedhet a pályázati segítséggel felújított-, illetve hőtechnikai szempontból javított épületszerkezetek száma. Ezzel a balesetveszélyes szerkezetek száma, illetve az energiafelhasználás is csökkenhet.

1. **A jogszabály adminisztratív terheket befolyásoló hatásai**

A jogszabály elfogadásával járó többlet adminisztratív feladatot a Polgármesteri Hivatal erre kijelölt Szakirodája végzi el.

1. **A jogszabály megalkotásának szükségessége, a jogalkotás elmaradásának várható következményei**

A jogszabály módosítása az érintett lakosság érdekét szolgálja azzal, hogy a pályázat benyújtására nyitvaálló határidő meghosszabbításával több idő áll rendelkezésre a pályázati iratok megfelelő összeállítására, a szükséges dokumentumok beszerzésére. A pontosan összeállított pályázati dokumentumokkal a pozitívan elbírálható pályázatok számának növekedése várható, mely több épületszerkezet megújítását generálhatja. A lakóingatlanok épületszerkezeteinek megújulásával azok állékonysága, élettartama megnövekszik, az épületek állagának javulása az ingatlanok értékét növelheti.

A jogalkotás elmaradása az Önkormányzatra nézve közvetlen negatív következménnyel nem jár, azonban egyes érintett ingatlanokban Önkormányzati tulajdonú ingatlanok is előfordulhatnak.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A rendelet elfogadása esetén annak alkalmazására a Polgármesteri Hivatal erre kijelölt Szakirodáján a személyi, szervezeti és tárgyi feltételek biztosítottak. A pénzügyi feltételek a költségvetési rendeletben biztosítottak.

**Budapest, 2024. január 02.**

Niedermüller Péter

polgármester

**Melléklet**:

Rendelet-tervezet a a társasházaknak nyújtható felújítási támogatásról szóló 7/2016. (II. 18.) rendelet módosítására