|  |
| --- |
| **Budapest Főváros VII. kerület Erzsébetváros Önkormányzata**  **Dr. Kispál Tibor alpolgármester** |

Iktatószám: Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2024. január 24 - ei

rendkívüli ülésére

**Tárgy:**  Javaslat a 2024-2025-ös tanévre vonatkozó általános iskolai felvételi körzetekkel kapcsolatos vélemény kialakítására

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A nemzeti köznevelésről szóló 2011. évi CXC. törvény (továbbiakban: Nkt.) 50. § (8) bekezdése értelmében a területileg illetékes tankerületi központ határozza meg és teszi közzé az iskolák felvételi körzetét. A felvételi körzetek megállapításához a területileg illetékes tankerületi központnak be kell szereznie az érdekelt települési önkormányzatok véleményét.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet (továbbiakban: Rendelet) 24.§ (1) bekezdése rendelkezik arról, hogy a felvételi körzetek megállapításához **az illetékes tankerületi központ minden év október 15. napjáig beszerzi** **az** illetékességi területén található települési **önkormányzatok véleményét**, amely tartalmazza a település *jegyzőjének nyilvántartásában szereplő,* a településen lakóhellyel, ennek hiányában tartózkodási hellyel rendelkező hátrányos helyzetű, halmozottan hátrányos helyzetű általános iskolába járó gyermekek létszámát intézményi és tagintézményi bontásban.

Jogszabályi kötelezettségünknek eleget téve a tájékoztatás 2023. október 13. napján megküldésre került a Belső-Pesti Tankerületi Központ részére.

Ezt követően **az illetékes tankerületi központ december 1-jéig tájékoztatja****a települési önkormányzatokat***,* ésaz illetékességi területén működő általános iskolákat a *kijelölt körzetek tervezetéről.*

A Belső-Pesti Tankerületi Központ 2023. november 24. napján a TK/194/0240-21/2023. ügyiratszámú levelével véleményezésre megküldte a VII. kerületi általános iskolák 2024-2025-ös tanévre vonatkozó felvételi körzeteit.

*A Belső-Pesti Tankerületi Központ által megküldött kérelem az előterjesztés 1. mellékletében, a felvételi körzeteket tartalmazó táblázat a határozati javaslat 1. mellékletében olvasható.*

A Rendelet 24. § (1a) bekezdése értelmében **a települési önkormányzat a véleményéről február 15. napjáig tájékoztatja az illetékes tankerületi központot.**

A Rendelet 24. § (2) bekezdése alapján, ha a településen, kerületben több általános iskola vagy tagintézmény, feladatellátási hely működik, a hátrányos helyzetű tanulóknak az egyes felvételi körzetekben kiszámított aránya legfeljebb tizenöt százalékponttal lehet magasabb, mint az általános iskolába járó hátrányos helyzetű gyermekeknek a település, kerület egészére kiszámított aránya.

Továbbá a felvételi körzetek kialakításánál figyelembe kell venni azt, ha a kerületben több általános iskola vagy tagintézmény, feladatellátási hely működik nem lehet a település egészét egyetlen körzetként kijelölni.

**A hátrányos helyzetű és a halmozottan hátrányos helyzetű általános iskolai tanulók** településen**/kerületen belüli aránya a következő:**

|  |  |  |
| --- | --- | --- |
| Kerületi lakóhellyel rendelkező **hátrányos helyzetű** általános iskolába járó gyermek létszáma összesen (fő) | Kerületi általános iskolába járó gyermek létszáma összesen (fő) | Hátrányos helyzetűek kerületen belüli aránya **(%)** |
| **4** | **1331** | **0,003** |
| Kerületi lakóhellyel rendelkező **halmozottan hátrányos helyzetű** általános iskolába járó gyermek létszáma összesen (fő) | Kerületi általános iskolába járó gyermek létszáma összesen (fő) | Halmozottan hátrányos helyzetűek kerületen belüli aránya **(%)** |
| **2** | **1331** | **0,001** |
| Összesen (fő) | Kerületi általános iskolába járó gyermek létszáma összesen (fő) | Kerületen belüli arány (%) |
| **6** | **1331** | **0,004** |

**A hátrányos helyzetű, illetve a halmozottan hátrányos helyzetű tanulók** - kerületen belül - **körzeti, iskolánkénti aránya a következő:**

|  |  |  |  |  |  |
| --- | --- | --- | --- | --- | --- |
| Intézmény neve | **Általános iskolai tanulók létszáma (fő)** | **Hátrányos helyzetű** tanulók létszáma (fő) | **Hátrányos helyzetűek** intézményi aránya (%) | **Halmozottan hátrányos helyzetű** tanulók létszáma (fő) | **Halmozottan hátrányos helyzetűek** intézményi aránya (%) |
| Alsóerdősori Bárdos Lajos Általános Iskola és Gimnázium | **442** | 0 | **0** | 0 | **0** |
| Budapest VII. Kerületi Baross Gábor Általános Iskola | **296** | 3 | **0,01** | 2 | **0,006** |
| Erzsébetvárosi Magyar - Angol Két Tanítási Nyelvű Általános Iskola és Művészeti Szakgimnázium (Dob u. és Kertész utcai telephely) | **593** | 1 | **0,001** | 0 | **0** |

A fenti táblázatok alapján megállapítható, hogy a hátrányos helyzetű tanulóknak az egyes felvételi körzetekben kiszámított aránya nem éri el a jogszabályban meghatározott mértéket, ezért a határozati javaslat melléklete szerinti, **a Belső-Pesti Tankerületi Központ által meghatározott 2024-2025-ös tanévre vonatkozó VII. kerületi általános iskolai felvételi körzethatárokat tartalmazó tervezete módosítást nem igényel.**

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2024. (I.24.) határozata a 2024-2025-ös nevelési évre vonatkozó általános iskolai felvételi körzethatár tervezetével kapcsolatos vélemény kialakításáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. a Belső-Pesti Tankerületi Központ által a határozat 1. mellékletében meghatározott 2024-2025-ös tanévre vonatkozó VII. kerületi általános iskolai felvételi körzethatár tervezetével egyetért.
2. felkéri a polgármestert, hogy az 1. pontban kialakított véleményről tájékoztassa a Belső-Pesti Tankerületi Központot.

**Felelős:** Niedermüller Péter polgármester

**Határidő:** 2024. február 15.

Budapest, 2023. december 12.

**Dr. Kispál Tibor**

**alpolgármester**

**Előterjesztés melléklete:**

1. melléklet: Belső-Pesti Tankerületi Központ kérelme

**Határozati javaslat melléklete:**

1. melléklet: 2024-2025-ös tanévre vonatkozó VII. kerületi általános iskolai felvételi körzeteket tartalmazó jegyzék