|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám: Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2024. január 24 - ei

rendkívüli ülésére

**Tárgy:** Javaslat az Önkormányzat fenntartásában lévő óvodák alapító okiratainak módosítására – vagyonkezelői jog alapítása a használt ingatlanokon

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához minősített szavazattöbbség szükséges.**

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 13. § (1) bekezdésének 6. pontja alapján az önkormányzatok kötelesek gondoskodni az óvodai ellátás biztosításáról. Budapest Főváros VII. Kerület Erzsébetváros Önkormányzata (a továbbiakban: Önkormányzat) az óvodai ellátást, mint közfeladatot az általa fenntartott hét óvodán keresztül látja el, amelyek részére a feladat-ellátás céljából ingatlanhasználatot is biztosít. Az óvodák alapító okiratai - használati jog formájában - rendelkeznek a jelenleg is használt ingatlanokról *(1. számú melléklet)*.

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló 11/2012. (III.26.) rendeletének 18. §-a alapján az önkormányzati közfeladatok ellátását szolgáló vagyonelemek vagyonkezelésbe adhatók. A nemzeti vagyonról szóló 2011. évi CXCVI. törvény 11. § (1) bekezdése alapján a vagyonkezelői jog vagyonkezelési szerződéssel jön létre.

A Magyar Államkincstár által folytatott kincstári ellenőrzés okán az Önkormányzat által fenntartott óvodákban indokolt volt a vagyonhasználat jogcímének soron kívüli rendezése, ezért az Önkormányzat az óvodák által használt ingatlanokra vonatkozóan térítésmentes vagyonkezelői jogot létesített és vagyonkezelési szerződést kötött az óvodákkal a 399-405/2023. (XII.6.) Képviselő-testületi határozat alapján *(2. számú melléklet).*

Az államháztartásról szóló 2011. évi CXCV. törvény 8/A. § (1) bekezdése értelmében költségvetési szerv alapításáról alapító okiratban kell rendelkezni.

Ugyanezen jogszabályhely (2) bekezdése értelmében az alapító okiratot és annak módosítását az alapító szerv adja ki a kincstár által rendszeresített formanyomtatvány alkalmazásával. Az alapító okirat kiadására jogosult személy e tevékenységében nem helyettesíthető.

Az Mötv. 42. § 7. pontja alapján a képviselő-testület hatásköréből nem ruházható át intézmény alapításával, átszervezésével, megszüntetésével kapcsolatos feladat.

A nemzeti köznevelésről szóló 2011. évi CXC. törvény (a továbbiakban: Nkt.) 83. § (2) bekezdés a) pontja alapján: „A fenntartó e törvényben foglalt keretek között dönt a köznevelési intézmény létesítéséről, nevének megállapításáról, gazdálkodási jogköréről, átszervezéséről, megszüntetéséről, alapfeladatának módosításáról, fenntartói jogának átadásáról.”

Az Nkt. 4. § 11. pontja értelmében intézményátszervezés: minden olyan fenntartói döntés, amely az alapító okirat, szakmai alapdokumentum 21. § (3) bekezdés c)–j) pontjában felsoroltak bármelyikének módosulásával jár, kivéve a jogszabályváltozásból eredő módosítást és az olyan vagyont érintő döntést, amely vagyon a feladatellátáshoz a továbbiakban nem szükséges.

Az Nkt. 21. § (3) bekezdés c)-j) pontjai a következők: „A köznevelési intézmény alapító okirata, szakmai alapdokumentuma tartalmazza

…..

c) az intézmény típusát,

d) az intézmény

da) feladatellátási helyét,

db) székhelyét,

dc) tagintézményét,

dd) telephelyét,

e) feladatellátási helyenként az alapfeladatának jogszabály szerinti megnevezését,

f) nevelési, oktatási feladatot ellátó feladatellátási helyenként felvehető maximális gyermek- vagy tanulólétszámot alapfeladatonkénti és munkarendenkénti bontásban,

g) iskolatípusonként az évfolyamok számát,

h) alapfokú művészetoktatás esetén a művészeti ágak, azon belül a tanszakok megnevezését,

i) szakgimnázium esetén a szakképesítés megnevezését, azonosító számát, szintjét, szakiskola esetén a szakképesítés, szakma, részszakma megnevezését, azonosító számát, szintjét,

j) *a feladatellátást szolgáló vagyont, továbbá a vagyon feletti rendelkezés vagy a vagyon használati jogát*,”

A fenti rendelkezések értelmében az óvodák által használt ingatlanokra alapított vagyonkezelői jog a feladatellátást szolgáló vagyon feletti rendelkezési jogot érinti, így az alapító okirat módosítása intézményátszervezésnek minősül.

Az Nkt. az átszervezés tekintetében további korlátokat állít, melyek a következők:

Az Nkt. 84. § (3) bekezdés a) pontja kimondja, a fenntartó tanítási évben, továbbá – a július-augusztus hónapok kivételével – nevelési évben iskolát nem indíthat, továbbá iskolát, kollégiumot, óvodát nem szervezhet át, nem szüntethet meg, fenntartói jogát nem adhatja át.

A 84. § (7) bekezdése értelmében a fenntartó legkésőbb az intézkedés tervezett végrehajtása éve májusának utolsó munkanapjáig hozhat döntést a nevelési-oktatási intézmény átszervezésével kapcsolatban.

Tehát a fenntartónak január-május hónapokban van lehetősége döntést hozni a nevelési-oktatási intézmény átszervezésével kapcsolatban, mely döntés július-augusztus hónapokban hatályosulhat. Az óvodák alapító okiratai tekintetében a törzskönyvi bejegyzés kérelmezett időpontja 2024. július 1. napja.

Az Nkt. 83. § (3)-(5) bekezdése előírja a fenntartó számára, hogy a köznevelési intézmény átszervezésével összefüggő döntése vagy véleményének kialakítása előtt be kell szereznie az intézmény alkalmazotti közössége és a szülői szervezet véleményét. A vélemény kialakításához minden olyan információt hozzáférhetővé kell tenni a véleményezési joggal rendelkezők részére, amely a fenntartói döntés meghozatalához rendelkezésére áll. A vélemény kialakításához – az információk hozzáférhetővé tételének napjától számítva – legalább tizenöt napot kell biztosítani az érdekeltek részére.

Valamennyi, az Önkormányzat által fenntartott óvodák alkalmazotti közösségei és szülői szervezetei megküldték véleményüket az átszervezést illetőleg *(3. számú melléklet).*

A vagyonhasználati jog rendezése érdekében az alapító okiratokat érintő módosítások mind a hét óvoda alapító okiratában megtörténtek, továbbá a módosítás az Erzsébetvárosi Brunszvik Teréz Óvoda esetében érintette az ingatlan helyrajzi számának helyesbítését is *(4. számú melléklet)* tekintettel arra, hogy az az alapító okiratban hibásan szerepelt.

*A módosító okiratok és az egységes szerkezetbe foglalt alapító okiratok a határozati javaslat 1-14. számú mellékleteit képezik*.

Kérem a tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2024. (I.24.) határozata az Önkormányzat fenntartásában lévő óvodák alapító okiratainak módosításáról**

Budapest Főváros VII. Kerület Erzsébetváros Önkormányzatának Képviselő-testülete úgy dönt, hogy

1. az Erzsébetvárosi Bóbita Óvoda alapító okiratának módosítását a határozat 1. számú, az egységes szerkezetbe foglalt alapító okiratot a határozat 2. számú melléklete szerinti tartalommal elfogadja.
2. az Erzsébetvárosi Brunszvik Teréz Óvoda alapító okiratának módosítását a határozat 3. számú, az egységes szerkezetbe foglalt alapító okiratot a határozat 4. számú melléklete szerinti tartalommal elfogadja.
3. az Erzsébetvárosi Csicsergő Óvoda alapító okiratának módosítását a határozat 5. számú, az egységes szerkezetbe foglalt alapító okiratot a határozat 6. számú melléklete szerinti tartalommal elfogadja.
4. az Erzsébetvárosi Dob Óvoda alapító okiratának módosítását a határozat 7. számú, az egységes szerkezetbe foglalt alapító okiratot a határozat 8. számú melléklete szerinti tartalommal elfogadja.
5. az Erzsébetvárosi Kópévár Óvoda alapító okiratának módosítását a határozat 9. számú, az egységes szerkezetbe foglalt alapító okiratot a határozat 10. számú melléklete szerinti tartalommal elfogadja.
6. az Erzsébetvárosi Magonc Óvoda alapító okiratának módosítását a határozat 11. számú, az egységes szerkezetbe foglalt alapító okiratot a határozat 12. számú melléklete szerinti tartalommal elfogadja.
7. az Erzsébetvárosi Nefelejcs Óvoda alapító okiratának módosítását a határozat 13. számú, az egységes szerkezetbe foglalt alapító okiratot a határozat 14. számú melléklete szerinti tartalommal elfogadja.
8. felkéri a Polgármestert az 1-7. pontba foglalt módosító okiratok aláírására, valamint az alapító okiratok változásának bejelentésére a Magyar Államkincstár által vezetett törzskönyvi nyilvántartásba történő megküldésével.

**Felelős:** Niedermüller Péter polgármester

**Határidő:** 2024. február 15.

Budapest, 2023. december 18.

Niedermüller Péter

polgármester

**Mellékletek**

Előterjesztés melléklete:

1. Jelenleg hatályos óvodai alapító okiratok
2. 399-405/2023. (XII.6.) határozatok
3. Óvodai jegyzőkönyvek - alkalmazotti közösség, szülői szervezet
4. Erzsébetvárosi Brunszvik Teréz Óvoda helyrajzi szám igazolása – tulajdoni lap

Határozati javaslat melléklete:

1. Az Erzsébetvárosi Bóbita Óvoda alapító okiratának módosítása
2. Az Erzsébetvárosi Bóbita Óvoda egységes szerkezetbe foglalt alapító okirata
3. Az Erzsébetvárosi Brunszvik Teréz Óvoda alapító okiratának módosítása
4. Az Erzsébetvárosi Brunszvik Teréz Óvoda egységes szerkezetbe foglalt alapító okirata
5. Az Erzsébetvárosi Csicsergő Óvoda alapító okiratának módosítása
6. Az Erzsébetvárosi Csicsergő Óvoda egységes szerkezetbe foglalt alapító okirata
7. Az Erzsébetvárosi Dob Óvoda alapító okiratának módosítása
8. Az Erzsébetvárosi Dob Óvoda egységes szerkezetbe foglalt alapító okirata
9. Az Erzsébetvárosi Kópévár Óvoda alapító okiratának módosítása
10. Az Erzsébetvárosi Kópévár Óvoda egységes szerkezetbe foglalt alapító okirata
11. Az Erzsébetvárosi Magonc Óvoda alapító okiratának módosítása
12. Az Erzsébetvárosi Magonc Óvoda egységes szerkezetbe foglalt alapító okirata
13. Az Erzsébetvárosi Nefelejcs Óvoda alapító okiratának módosítása
14. Az Erzsébetvárosi Nefelejcs Óvoda egységes szerkezetbe foglalt alapító okirata