|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

**ELŐTERJESZTÉS**

A Képviselő-testület 2024. január 24 - ei

rendkívüli ülésére

**Tárgy:**  Javaslat a Budapest Főváros VII. Kerület Erzsébetvárosi Polgármesteri Hivatal Alapító Okiratának, valamint Szervezeti és Működési Szabályzatának módosítására – kormányzati funcióval történő kiegészítés

**Készítette:**

Batóné Dr. Mácsai Gyöngyvér

Jegyzői iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

A Magyar Államkincstár közbenső jelentésének megállapításai alapján szükséges a Budapest Főváros VII. Kerület Erzsébetvárosi Polgármesteri Hivatal ( a továbbiakban: Polgármesteri Hivatal) Alapító Okiratának, valamint Szervezeti és Működési Szabályzatának módosítása az államháztartásról szóló törvény végrehajtásáról szóló 368/2011. (XII.26.) Kormányrendelet 5. § (1) bekezdés f) pontja és 13. § (1) bekezdés c) pontja előírásai szerint (az alapító okirat és a szervezeti és működési szabályzat tartalmi elemei), miszerint azok tartalmazzák az alaptevékenység kormányzati funkcióit.

A Polgármesteri Hivatal Pénzügyi Irodája látja el az Önkormányzat nem önálló költségvetési szerveinek, mint az Erzsébetvárosi Rendészeti Igazgatóságnak és az óvodáknak a pénzügyi-gazdálkodási feladatait.

A szervezeti dokumentumokból hiányzik a  a kormányzati funkciók közül a 013360 – Más szerv részére végzett pénzügyi-gazdálkodási, üzemeltetési, egyéb szolgáltatások.

A Magyar Államkincstárral előzetes egyeztetett Módosító okirat, és az egységes szerkezetű Alapító okirat valamint az egységes szerkezetű Szervezeti és Működési Szabályzat az előterjesztés mellékletét képezi.

Az államháztartásról szóló 2011. évi CXCV. törvény 8/A. (2) bekezdése szerint „*Az alapító okiratot és annak módosítását az alapító szerv – az Országgyűlés vagy a Kormány által alapított költségvetési szerv alapító okiratát és annak módosítását az irányító szerv, a Sándor-palota alapító okiratát és annak módosítását a köztársasági elnök, minisztérium és a kormányzati főhivatal alapító okiratát és annak módosítását a miniszterelnök – adja ki a kincstár által rendszeresített formanyomtatvány alkalmazásával. Az alapító okirat kiadására jogosult személy e tevékenységében nem helyettesíthető.*”

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjenek.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …/2024. (I.24.) határozata a Budapest Főváros VII. Kerület Erzsébetvárosi Polgármesteri Hivatal Alapító Okiratának és Szervezeti és Működési Szabályzatának módosításáról**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy

1. elfogadja a Budapest Főváros VII. Kerület Erzsébetvárosi Polgármesteri Hivatal Alapító Okirat módosítását a határozat 1. számú melléklete szerinti tartalommal, valamint az egységes szerkezetbe foglalt Alapító Okiratot a határozat 2. számú melléklete szerinti tartalommal.
2. felkéri a polgármestert, hogy gondoskodjon az 1. pontban megjelölt dokumentumok aláírását követően a Magyar Államkincstár területi szervéhez 8 napon belül történő megküldésükről.
3. elfogadja a Budapest Főváros VII. Kerület Erzsébetvárosi Polgármesteri Hivatal Szervezeti és Működési Szabályzatának módosítását a határozat 3. számú melléklete szerinti tartalommal.
4. felkéri a jegyzőt a szükséges intézkedések megtételére.

**Felelős:** Niedermüller Péter polgármester

**Határidő:** 1. és 3. pont tekintetében 2024. január 24.

2. pont tekintetében 2024. február 1.

4. pont tekintetében 2024 január 25.

Budapest, 2023. január 3.

Niedermüller Péter

polgármester

Határozat mellékletei:

* 1. számú melléklet: Módosító okirat
* 2. számú melléklet: egységes szerkezetű Alapító okirat
* 3. számú melléklet: Szervezeti és Működési Szabályzat 2. számú módosítása