**Budapest Főváros VII. kerület Erzsébetváros Önkormányzata Képviselő-testületének**

**…/2024. (…) önkormányzati rendelete**

**a Karinthy Frigyes-ösztöndíjról szóló 3/2020. (I.30.) önkormányzati rendelet módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontjában meghatározott feladatkörében eljárva a következőket rendeli el:

**1. §**

Budapest Főváros VII. Kerület Erzsébetváros Önkormányzat Képviselő-testületének a Karinthy Frigyes-ösztöndíjról szóló 3/2020. (I.30.) önkormányzati rendelete (a továbbiakban: Rendelet) 1. §-a helyébe a következő rendelkezés lép:

„**1.§**

„Budapest Főváros VII. kerület Erzsébetváros Önkormányzatának Képviselő-testülete a Budapest VII. kerületében bejelentett lakóhellyel vagy tartózkodási hellyel rendelkező, életvitelszerűen a VII. kerületben élő és a VII. kerületben működő köznevelési intézménybe járó, kiemelkedő tanulmányi eredményt elérő 5-12. évfolyamos tanulók részére Karinthy Frigyes-ösztöndíj elnevezéssel (a továbbiakban: ösztöndíj) pénzbeli támogatást nyújt és elismerő oklevelet adományoz. Az ösztöndíj igénylése iránt a 7. § (2) bekezdésében foglalt kivétellel kérelmet kell benyújtani Erzsébetváros e-Pályázatkezelő felületén.”

**2. §**

A Rendelet 3. § (2) bekezdése helyébe a következő rendelkezés lép:

„(2) A kérelmet a tanuló vagy a törvényes képviselője nyújthatja be Erzsébetváros e-Pályázatkezelő felületén. A kérelem mellé csatolni kell a félévi vagy év végi eredményt igazoló okiratot.”

**3. §**

A Rendelet 7. § (1) bekezdése helyébe a következő rendelkezés lép:

„(1) Az ösztöndíjra való jogosultság esetén a pénzbeli támogatás mellett a tanuló elismerő oklevélben is részesül, amelyet az ösztöndíj megállapításáról szóló értesítéssel együtt kell a tanuló részére megküldeni. Az intézmények összesített oklevélben részesülnek, amely tartalmazza az intézménybe járó, elismerésben részesülő tanulók nevét.”

**4. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**Tóth János Niedermüller Péter**

**jegyző polgármester**

**Záradék**

A rendelet kihirdetése 2024. ….. napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a [www.erzsebetvaros.hu](http://www.erzsebetvaros.hu) honlap szerkesztője részére.

**Tóth János**

**jegyző**

**Általános indokolás**

A rendelet tervezet az ösztöndíj iránti igény benyújtásának módját módosítja.

**Részletes indokolás**

**1. §**

Az ösztöndíj iránti kérelem benyújtásának módját szabályozza, a kérelmet az e-Pályázatkezelő felületen kell benyújtani.

**2. §**

Módosítja a kérelem benyújtására jogosultak körét és módját, mivel meghatalmazott útján az e-Pályázatkezelő felületen a kérelmet nem lehet benyújtani.

**3. §**

Az intézményi összesített oklevélen csak a tanulók neve szerepel, az évfolyama nem.

**4. §**

Hatályba léptető rendelkezést tartalmaz.