|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

Pénzügyi és Kerületfejlesztési Bizottság

Városüzemeltetési Bizottság

**ELŐTERJESZTÉS**

A Képviselő-testület 2024. január 24 - ei

rendkívüli ülésére

**Tárgy:** Javaslat Budapest Főváros VII. kerület Erzsébetváros Önkormányzat Képviselő- testületének 2024. évi munkatervének elfogadására

**Készítette:**

Batóné dr. Mácsai Gyöngyvér

Jegyzői iroda vezetője

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Képviselő-testület!**

Budapest Főváros VII. kerület Erzsébetváros Önkormányzata Képviselő-testületének Szervezeti és Működési Szabályzatáról szóló 38/2020. (IX.24.) önkormányzati rendelet (a továbbiakban: SZMSZ) 21. § (2) bekezdése alapján a Képviselő-testület elé terjesztem Erzsébetváros Önkormányzata Képviselő-testületének 2024. évi munkatervét.

*„21. § (2) Az éves munkatervet a polgármester minden év február 28. napjáig köteles beterjeszteni. Az éves munkaterv március 16-tól a következő év március 15-ig szól.*

*(3) A munkatervnek tartalmaznia kell:*

*a) a jogszabály által kötelezően előírt napirendeket,*

*b) a képviselő-testületi ülések várható ütemezését, a napirendek címét, az előkészítésért felelős és az előterjesztő megjelölését,*

*c) a közmeghallgatás időpontját,*

*d)*

*e) a Képviselő-testület ünnepi üléseit, azok témáját és időpontját.”*

A Képviselő-testület ülésein a munkatervben szereplő napirendi pontokon kívül természetesen más előterjesztés is tárgyalható.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének …../2024. (I.24.) határozata Budapest Főváros VII. kerület Erzsébetváros Önkormányzata Képviselő-testületének 2024. évi munkatervéről**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Képviselő-testület 2024. március 16-tól - 2025. március 15-ig terjedő időszakra vonatkozó, a határozat mellékletét képező munkatervét elfogadja.

**Felelős:** Niedermüller Péter polgármester

**Határidő:** 2024. január 24.

Budapest, 2024. január 12.

Niedermüller Péter

polgármester

**Határozat melléklete:**

Budapest Főváros VII. kerület Erzsébetváros Önkormányzata Képviselő-testületének 2024. évi munkaterve 2024. március 16-tól - 2025. március 15-ig