**Budapest Főváros VII. kerület Erzsébetváros Önkormányzata Képviselő-testületének**

**…/2024. (...) önkormányzati rendelete**

**a Budapest Főváros VII. kerület Erzsébetváros Önkormányzata Képviselő-testületének**

**a magánszemélyeknek nyújtható visszatérítendő kamatmentes és vissza nem térítendő nyílászáró-felújítási támogatásáról szóló 46/2015. (XII.18.) önkormányzati rendelete módosításáról**

Budapest Főváros VII. kerület Erzsébetváros Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva az Alaptörvény 32. cikk (2) bekezdésében kapott felhatalmazás alapján a lakásokat érő külső zajhatás csökkentése, az épületek épületfizikai jellemzőinek javítása továbbá magánszemélyek pályázat útján történő támogatásának érdekében a Budapest Főváros VII. kerület Erzsébetváros Önkormányzata Képviselő-testületének a magánszemélyeknek nyújtható visszatérítendő kamatmentes és vissza nem térítendő nyílászáró-felújítási támogatásáról szóló 46/2015. (XII.18.) önkormányzati rendelete módosításáról a következőket rendeli el:

**1. §**

Budapest Főváros VII. kerület Erzsébetváros Önkormányzata Képviselő-testületének a magánszemélyeknek nyújtható visszatérítendő kamatmentes és vissza nem térítendő nyílászáró-felújítási támogatásról szóló 46/2015. (XII.18.) önkormányzati rendelet 3. § (1) bekezdése helyébe a következő rendelkezés lép:

*„(1) A mindenkori átmeneti gazdálkodásról szóló költségvetési rendeletben a nyílászáró-felújítási pályázatra elfogadott keretösszeg elfogadását követően dönthet Erzsébetváros Önkormányzata Képviselő-testületének Pénzügyi és Kerületfejlesztési Bizottsága (a továbbiakban: Bizottság) a nyílászáró-felújítási pályázat kiírásáról. Amennyiben az átmeneti gazdálkodásról szóló költségvetési rendelet a nyílászáró-felújítási pályázat keretösszegéről nem rendelkezik úgy a nyílászáró-felújítási pályázat kiírásáról a Bizottság dönthet minden év július 31-ig.”*

**2. §**

Ez a rendelet a kihirdetését követő napon lép hatályba, és a kihirdetését követő második napon hatályát veszti.

**Tóth János Niedermüller Péter**

**jegyző polgármester**

**Záradék**

A rendelet kihirdetése 2024. …………………..napján a Szervezeti és Működési Szabályzat szerint a Polgármesteri Hivatal hirdetőtábláján megtörtént.

A rendelet közzététel céljából megküldésre került a www.erzsebetvaros.hu honlap szerkesztője részére.

**Tóth János**

**jegyző**

# Általános indokolás

A Pénzügyi és Kerületfejlesztési Bizottság által kiírásra kerülő pályázati kiírások csak az aktuális évi költségvetés elfogadását követően kerülhetnek elfogadásra. A 2024. évi átmeneti költségvetésben szerepel a nyílászáró pályázatra elkülönített összeg. A pályázati kiírás mielőbbi elfogadására irányul a rendelet módosítás.

**Részletes indokolás**

**1. §**

A Pénzügyi és Kerületfejlesztési Bizottság által kiírásra kerülő pályázati kiírások mielőbbi elfogadását tartalmazza.

**2. §**

A rendelet hatályba lépésének időpontjáról rendelkezik.