|  |
| --- |
| **Budapest Főváros VII. kerület Erzsébetváros Önkormányzata**  **Niedermüller Péter polgármester** |

Iktatószám:

Napirendi pont: ….

Előterjesztve: Művelődési, Kulturális és Szociális Bizottság

**ELŐTERJESZTÉS**

A Képviselő-testület 2024. január 24 - ei

rendkívüli ülésére

**Tárgy:**  Javaslat a Karinthy Frigyes-ösztöndíjról szóló 3/2020. (I.30.) önkormányzati rendelet módosítására - elektronikus benyújtásra vonatkozó szabályozás

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Tóth János

jegyző

**Az előterjesztést nyilvános ülésen kell tárgyalni.**

**A rendelettervezet elfogadásához minősített szavazattöbbség szükséges.**

**Tisztelt Képviselő-testület!**

A 2023. évben kifejlesztésre került Erzsébetváros Önkormányzatának e-Pályázatkezelő rendszere (<https://palyazatkezelo.erzsebetvaros.hu/>) annak érdekében, hogy egyszerűsítsük és rugalmasabbá tegyük a pályázatok benyújtásának folyamatát, csökkentsük a felhasználandó papír mennyiségét, amely mind a pályázók, mind az Önkormányzat számára pozitív hozadékkal bír.

2023-ban elsőként a civil szervezetek és egyházi szervezetek számára kiírt pályázatokat bonyolítottuk online felületen, amely közel 120 pályázat befogadását jelentette és a rendszer kisebb hibáktól eltekintve jól működött. A fejlesztések azóta is folyamatosak a minél optimálisabb működés érdekében.

Az előzetes elképzelések szerint egyes, magánszemélyek részére kiírandó pályázatokat is az online felületen keresztül terveztünk bonyolítani oly módon, hogy a pályázat benyújtására jogosult személy a rendszerbe való regisztrációt és a szükséges személyes adatainak megadását követően több típusú önkormányzati támogatásra is be tudja nyújtani egyszerűen a kérelmét, amelynek során már csak az adott típusú pályázathoz szükséges specifikus adatokat kell megadnia, a személyes adatait nem.

Ilyen típusú támogatási forma többek között a fiatalok művészeti és sport támogatása, a fiatal tehetségek támogatása, a fiatalok egyéni közlekedésének támogatása, az Erzsébetvárosi Felsőoktatási Ösztöndíj és a Karinthy Frigyes-ösztöndíj is.

Az alábbi táblázatban látható, hogy a Karinthy Frigyes-ösztöndíjra való jogosultság a 2020. évi alapítása óta szerencsésen évről évre nő. Ez azonban mind a kérelmezőkre, mind az Önkormányzatra is jelentős terhet ró, így indokolt az elektronikus benyújtási lehetőség megteremtése.

|  |  |
| --- | --- |
| Tanév | Tanulók száma |
| 2022-2023. | 159 |
| 2021-2022. | 138 |
| 2020-2021. | 101 |
| 2019-2020. | 75 |

Budapest Főváros VII. kerület Erzsébetváros Önkormányzata Képviselő-testületének a Karinthy Frigyes-ösztöndíjról szóló 3/2020. (I.30.) önkormányzati rendelete szabályozza a benyújtás módját, amelyet a fentiekben ismeretetett elektronikus benyújtási rendszer bevezetése miatt módosítani szükséges. Ezen kívül az elmúlt időszak tapasztalatai okán egy további kisebb, intézményi oklevél adattartalmat érintő módosítás átvezetése is indokolt a rendeletben.

Kérem a tisztelt Képviselő-testületet az előterjesztés megtárgyalására és a rendelet tervezet elfogadására.

**Hatásvizsgálat**

Budapest Főváros VII. Kerület Erzsébetváros Önkormányzata Képviselő-testületének a Karinthy Frigyes-ösztöndíjról szóló 3/2020. (I. 30.) önkormányzati rendelet módosításának várható hatásai a jogalkotásról szóló 2010. évi CXXX. törvény 17. §-a szerint:

1. **A jogszabály társadalmi, gazdasági, költségvetési hatásai**

A rendelet-tervezet elfogadásával az Önkormányzat rugalmasabbá teszi a nyújtott szolgáltatásait, amely hozzájárul az állampolgárok elégedettségének növekedéséhez.

1. **A jogszabály környezeti és egészségi következményei**

A rendelet-tervezet megalkotásának célja többek között a környezeti terhek csökkentése.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A szükséges személyi, szervezeti, tárgyi és pénzügyi feltételek rendelkezésre állnak.

1. **A jogszabály adminisztratív terheket befolyásoló hatásai**

A rendelet-tervezet megalkotásának célja az adminisztratív terhek csökkentése.

1. **A jogszabály megalkotásának szükségessége, a jogalkotás elmaradásának várható következményei**

A jogalkotás elmaradásának nincsenek várható következményei.

Budapest, 2023. december 20.

Niedermüller Péter

polgármester

**Melléklet**:

Rendelettervezet a a Karinthy Frigyes-ösztöndíjról szóló 3/2020. (I. 30.) önkormányzati rendelet módosítására